hotchpotch/miracl-hf-unified huggingface dataset:
ริชาร์ด เนวิลล์ เอิร์ลที่ 16 แห่งวอริก
ริชาร์ด เนวิลล์ เอิร์ลแห่งวอริคที่ 16 และ เอิร์ลแห่งซอลสบรี () (22 พฤศจิกายน ค.ศ. 1428 - 14 เมษายน ค.ศ. 1471) ริชาร์ด เนวิลล์เป็นขุนนาง, นักการบริหาร และนักการทหารชาวอังกฤษ
ริชาร์ด เนวิลล์เกิดเมื่อวันที่ 22 พฤศจิกายน ค.ศ. 1428 เป็นบุตรของริชาร์ด เนวิลล์ เอิร์ลแห่งซอลสบรีที่ 5 (Richard Neville, 5th Earl of Salisbury) และแอนน์ เนวิลล์ เคานเทสแห่งซอลสบรีที่ 5 และเป็นขุนนางสืบตระกูลผู้ที่มีร่ำรวยที่สุดและมีอำนาจมากที่สุดในยุคนั้น ผู้มีเส้นสายทางการเมืองไม่แต่ในอังกฤษ ริชาร์ดมีบทบาทสำคัญในสงครามดอกกุหลาบ และเป็นผู้ปลดพระเจ้าแผ่นดินสองพระองค์จากราชบัลลังก์ซึ่งทำให้ได้รับสมญาว่า “ผู้สร้างพระเจ้าแผ่นดิน” (the Kingmaker)
จากความมั่งคั่งที่ได้มาจากการแต่งงานและมรดกที่ได้รับวอริคมีบทบาทสำคัญในทางการเมืองของอังกฤษในคริสต์ศตวรรษ 1450 เดิมวอริคสนับสนุนพระเจ้าเฮนรีที่ 6 แต่เมื่อมีข้อขัดแย้งเกี่ยวกับที่ดินกับเอ็ดมันด์ โบฟอร์ท ดยุคแห่งซัมเมอร์เซ็ทที่ 1 วอริคก็หันไปร่วมมือกับดยุคแห่งยอร์คที่ 3 ในการต่อต้านพระเจ้าเฮนรี จากความขัดแย้งครั้งนี้วอริคได้ที่มั่นสำคัญในฐานะกัปตันแห่งคาเลส์ซึ่งเป็นตำแหน่งที่เป็นประโยชน์อีกหลายปีต่อมา ความขัดแย้งในที่สุดก็กลายเป็นการปฏิวัติเต็มตัว บุตรชายของดยุคแห่งยอร์คด้วยความช่วยเหลือของวอริคได้รับชัยชนะและขึ้นครองราชย์เป็นพระเจ้าเอ็ดเวิร์ดที่ 4
เมื่อขึ้นครองราชย์ใหม่ๆ พระเจ้าเอ็ดเวิร์ดก็ทรงปกครองโดยมีวอริคเป็นผู้ช่วย แต่ก็มาผิดใจกันในด้านนโยบายการต่างประเทศและการเลือกผู้เสกสมรสของพระองค์ หลังจากที่พยายามร่วมมือกันโค่นราชบัลลังก์ของพระเจ้าเอ็ดเวิร์ดและยกจอร์จ แพลนทาเจเน็ท ดยุคแห่งแคลเรนซ์ที่ 1 พระอนุชาของพระเจ้าเอ็ดเวิร์ดขึ้นครองราชย์ไม่สำเร็จ วอริคก็หันไปยึดราชบัลลังก์คืนให้แก่พระเจ้าเฮนรีที่ 6 แทนที่ แต่ก็เป็นชัยชนะเพียงระยะเวลาสั้น ในปี ค.ศ. 1471 วอริคก็พ่ายแพ้ต่อกองทัพของพระเจ้าเอ็ดเวิร์ดและดยุคแห่งแคลเรนซ์ผู้หันกลับไปหนุนหลังพระเชษฐา และถูกสังหารในยุทธการบาร์เน็ต (Battle of Barnet)
ริชาร์ด เนวิลล์ไม่มีลูกชาย ลูกสาวคนโตอิสซาเบลลา เนวิลล์สมรสกับดยุคแห่งแคลเรนซ์ และคนเล็กแอนน์ เนวิลล์ หลังจากแต่งงานกับเอ็ดเวิร์ดแห่งเวสต์มินสเตอร์ เจ้าชายแห่งเวลส์พระราชโอรสของพระเจ้าเฮนรี ก็มาสมรสกับพระอนุชาองค์เล็กของพระเจ้าเอ็ดเวิร์ด–ริชาร์ด ดยุคแห่งกลอสเตอร์ ผู้ต่อมาขึ้นครองราชย์เป็นพระเจ้าริชาร์ดที่ 3
ผังข้างล่างอย่างย่อแสดงเบื้องหลังความสัมพันธ์ของตระกูลเนวิลล์ของริชาร์ด เนวิลล์กับราชวงศ์ยอร์ค และราชวงศ์แลงคาสเตอร์ เส้นไข่ปลาแสดงว่าเป็นการสมรส เส้นหนาเป็นบุตร/บุตรี ผังเริ่มจากขวาไปซ้าย
เอดีเอฟ
เอดีเอฟ เป็นส่วนที่มีลิกนินและเซลยูโลสเป็นองค์ประกอบหลัก ถ้าหักส่วนนี้ออกจาก NDF จะเป็นค่าของเฮมิเซลยูโลส ซึ่งจุลินทรีย์สามารถย่อยได้
ริชาร์ด แพลนแทเจเนต ดยุกที่ 3 แห่งยอร์ก
ริชาร์ด แพลนทาเจเน็ท ดยุคแห่งยอร์คที่ 3 () (21 กันยายน ค.ศ. 1411 - 30 ธันวาคม ค.ศ. 1460) ริชาร์ด แพลนทาเจเน็ทเป็นสมาชิกในราชวงศ์ยอร์คผู้มีตำแหน่งหน้าที่ระดับสูงในฝรั่งเศสในปลายสงครามร้อยปีและในอังกฤษในระหว่างรัชสมัยของพระเจ้าเฮนรีที่ 6 ความขัดแย้งของดยุคแห่งยอร์คกับพระเจ้าเฮนรีเป็นสาเหตุที่ทำความปั่นป่วนทางการเมืองในกลางคริสต์ศตวรรษที่ 15 และเป็นสาเหตุหลักที่ทำให้เกิดสงครามดอกกุหลาบ แม้ว่าริชาร์ด แพลนทาเจเน็ทจะมิได้เป็นพระมหากษัตริย์แต่ก็เป็นบิดาของพระเจ้าแผ่นดินสองพระองค์ พระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ด แพลนทาเจเน็ทปกครองอังกฤษในฐานะผู้พิทักษ์แห่งอังกฤษระหว่างปี ค.ศ. 1453 ถึงปี ค.ศ. 1454 ซึ่งทำให้ถือกันว่าเป็นขุนนางที่มีอำนาจและอิทธิพลมากที่สุดที่ไม่ได้รับการสวมมงกุฏ
ริชาร์ด แพลนทาเจเน็ทเกิดเมื่อวันที่ 21 กันยายน ค.ศ. 1411 เป็นบุตรของริชาร์ดแห่งโคนิสเบิร์ก เอิร์ลแห่งเคมบริดจ์ที่ 3 และแอนน์เดอมอร์ติเมอร์ ต่อมาสมรสกับซิซิลิ เนวิลล์และมีบุตรธิดาด้วยกันหลายคนที่รวมทั้งพระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ดเสียชีวิตในสนามรบในยุทธการเวคฟิลด์ (Battle of Wakefield)
ทางหลวงแผ่นดินหมายเลข 1232
ทางหลวงแผ่นดินหมายเลข 1232 (อนุสาวรีย์พ่อขุนเม็งราย–เวียงชัย) เป็นถนนที่แยกมาจากถนนพหลโยธินที่อนุสาวรีย์พญามังราย บริเวณหลักกิโลเมตรที่ 932+907 ซึ่งเป็นหลักกิโลเมตรใหม่หรือหลักกิโลเมตรที่ 829+290 ซึ่งเป็นหลักกิโลเมตรเดิมของถนนพหลโยธินซึ่งจุดเริ่มต้นของถนนสายนี้เริ่มต้นในเขตของอำเภอเมืองเชียงราย จังหวัดเชียงราย ไปบรรจบทางหลวงหมายเลข 1173 ใน อำเภอเวียงชัย
ทางหลวงแผ่นดินหมายเลข 1232 เป็นถนนสายหลักที่ใช้ในการเดินทางเข้าสู่ตัวอำเภอเวียงชัย และตัวเมืองเชียงรายของประชาชนในตำบลรอบเวียง อำเภอเมืองเชียงราย และตำบลเวียงเหนือ อำเภอเวียงชัย จังหวัดเชียงราย
เป็นทางหลวงที่อยู่ภายใต้การดูแลควบคุมของหมวดการทางเชียงรายที่ 1 (แม่กก) แขวงการทางเชียงรายที่ 1 มีระยะทาง 12.467 กิโลเมตร จากทางหลวงในควบคุมของเทศบาลนครเชียงรายไปสิ้นสุดที่ต่อเขตควบคุมหมวดการทางเวียงเชียงรุ้ง แขวงการทางเชียงรายที่ 2 (เชียงคำ) ที่ทางหลวงแผ่นดินหมายเลข 1173 (บ้านศรีเวียง-บ้านแม่บง)
โรคซนสมาธิสั้น
สมาธิสั้น (, ADHD) เป็นโรคประสาทประเภทความผิดปกติในการเจริญเติบโตของระบบประสาท ซึ่งจะมีปัญหาเกี่ยวกับการเรียกร้องความสนใจ การแสดงออกอย่างหุนหันพันแล่น ซึ่งไม่เหมาะสมตามวัย ลักษณะอาการจะเริ่มที่อายุ 6 ขวบถึง 12 ขวบและมีอาการต่อเนื่องมากกว่า 6 เดือน พบเห็นมากในวัยที่เข้าเรียนแล้ว และมักจะส่งผลให้มีผลการเรียนที่ย่ำแย่
แม้ว่ามีการศึกษาอย่างแพร่หลายกับกลุ่มเด็กและวัยรุ่น แต่ก็ยังไม่พบสาเหตุของโรคที่เกิดกับคนส่วนใหญ่ ในจำนวนเด็กทั้งหมด พบว่ามีเด็กประมาณ 6-7% ที่เป็นโรคสมาธิสั้นเมื่อคัดตามเกณฑ์ DSM-IV และ 1-2% เมื่อคัดตามเกณฑ์ ICD-10 อัตราการเป็นโรคใกล้เคียงกันในแต่ละประเทศ และส่วนใหญ่แล้วแตกต่างกันตามวิธีการตรวจ อาการนี้มีการพบในเด็กผู้ชายมากกว่าเด็กผู้หญิงถึง 3 เท่า ประมาณ 30-50% ของผู้ที่เข้ารับการรักษาตั้งแต่วัยเด็กมีอาการต่อจนโตเป็นผู้ใหญ่ และมีผู้ใหญ่ 2-5% ที่มีอาการสมาธิสั้น อาการสมาธิสั้นนั้นอาจจะยากที่จะแยกออกจากความผิดปกติอื่น ๆ และอาการของคนทั่วไปที่กระตือรือร้นมากกว่าปกติ
การจัดการกับโรคสมาธิสั้นมักจะเป็นการให้คำปรึกษา การเปลียนแปลงวิถีการใช้ชีวิต และการให้ยา รวมกัน แต่การให้ยานั้นแนะนำให้ใช้ในกรณีของเด็กที่มีอาการรุนแรงและอาจจะพิจารณาให้กับผู้ป่วยที่มีอาการปานกลางที่ล้มเหลวจากวิธีให้คำปรึกษา ผลกระทบระยะยาวนั้นยังไม่ชัดเจน และไม่แนะนำให้ใช้ในเด็กก่อนวันเรียน วัยรุ่นและผู้ใหญ่มีแนวโน้มที่จะพัฒนาทักษะในการเผชิญปัญหาได้ด้วยเช่นกัน
โรคสมาธิสั้นและการรักษาเป็นที่ถกเถียงตั้งแต่ช่วงปี 1970 มีการโต้เถียงระหว่างแพทย์กับครู ผู้กำหนดนโยบาย พ่อแม่ และสื่อ โดยหัวข้อนั้นเกี่ยวกับสาเหตุของสมาธิสั้น และการใช้ยากระตุ้นเพื่อเป็นการรักษา ซึ่งส่วนใหญ่ผู้ให้การดูแลสุขภาพได้ยอมรับว่าสมาธิสั้นเป็นโรค ข้อโต้เถียงในวงการวิทยาศาสตร์จะเกี่ยวกับเกณฑ์ของอาการและวิธีการรักษา
สมาธิสั้นแบ่งได้ออกเป็น 3 กลุ่ม: กลุ่มเฉื่อยชา กลุ่มอยู่นิ่งไม่ได้ และกลุ่มที่มีการอาการทั้งสองอย่าง
กลุ่มเฉื่อยชามีอาการบางส่วนดังนี้
กลุ่มอยู่นิ่งไม่ได้จะมีอาการดังต่อไปนี้
อาการอยู่นิ่งไม่ได้นี้มีแนวโน้มจะหายไปเมื่อมีอายุมากขึ้น และจะกลับกลายเป็นอาการ "ความระส่ำระส่ายภายใน" ในกลุ่มวัยรุ่นและกลายมาเป็นผู้ใหญ่ที่เป็นสมาธิสั้น
ผู้ทีมีอาการขาดความยับยั้งชั่งใจ จะมีอาการดังต่อไปนี้
คนที่มีสมาธิสั้นนั้นมักจะมีความยากลำบากในการเข้าสังคม เช่น การมีปฏิสัมพันธ์กันในสังคม การรักษามิตรภาพ ซึ่งเป็นอาการที่พบกับผู้ป่วยสมาธิสั้นทุกกลุ่ม เด็กและวัยรุ่นประมาณครึ่งหนึ่งที่เป็นสมาธิสั้นถูกปฏิเสธจากสังคมและเพื่อนร่วมงาน ในขณะที่มีเพียง 10-15% ของกลุ่มคนที่ไม่ได้เป็นคนสมาธิสั้นที่ถูกปฏิเสธจากสังคม ผู้ที่เป็นสมาธิสั้นมีสมาธิที่ไม่ปกติ ส่งผลให้มีความยากลำบากในการประมวลผลทั้งวัจนภาษาและอวัจนภาษา ซึ่งอาจจะส่งผลลบต่อการการมีปฏิสัมพันธ์ในสังคม พวกเขาอาจจะเหม่อลอยในวงสนทนา ทำให้ตามวงสนทนาไม่ทัน
เด็กที่มีสมาธิสั้นจะมีความยากลำบากในการจัดการความโกรธ เช่นเดียวกับการเขียน มีพัฒนาการทางการพูด เขียนหนังสือและเคลื่อนไหวที่ช้า ถึงแม้ว่าโรคสมาธิสั้นจะทำให้เกิดความบกพร่องเป็นอย่างยิ่ง โดยเฉพาะในสังคมสมัยใหม่ เด็กหลายคนที่มีสมาธิสั้นสามารถรวมสมาธิเพื่อทำงานที่พวกเขาสนใจได้
แพ็ก-แมน
แพ็ก-แมน () เป็นเกมอาร์เคด ที่ได้รับการพัฒนาโดยนัมโค และมีลิขสิทธิ์ในการเผยแพร่ในสหรัฐอเมริกาโดย มิดเวย์ ออกวางจำหน่ายครั้งแรกในประเทศญี่ปุ่นเมื่อวันที่ 22 พฤษภาคม ค.ศ. 1980 ได้รับความนิยมอย่างมากในสหรัฐอเมริกา ตั้งแต่เมื่อครั้งออกวางจำหน่ายครั้งแรกจนถึงปัจจุบัน แพ็ก-แมน ถือเป็นวิดีโอที่จัดได้ว่าคลาสสิก ถือเป็นสัญลักษณ์ของวัฒนธรรมสมัยนิยมในทศวรรษ 1980 ตั้งแต่ออกขาย ก็ถือได้ว่าเป็นปรากฏการณ์ทางสังคม ที่มียอดขายสินค้ารวมถึงเป็นต้นแบบให้กับหลาย ๆ สิ่ง อย่างรายการแอนิเมชันทางโทรทัศน์และดนตรี
เมื่อแพ็ก-แมน ออกขาย วิดีโอเกมอาร์เคดส่วนใหญ่ในอเมริกาเหนือส่วนใหญ่จะเป็นเกมยิงอวกาศ อย่างเช่น "Space Invaders", "Defender" หรือ "Asteroids" และบางส่วนจะเป็นเกมกีฬามาพัฒนามาจากเกม "Pong" แพ็ก-แมนจึงถือว่าประสบความสำเร็จในการคิดรูปแบบเกมแนวใหม่ ที่ดึงดูดทั้งเพศชายและเพศหญิง แพ็ก-แมน มักจะได้รับเครดิตว่าเป็นสัญลักษณ์ของประวัติศาสตร์วิดีโอเกม และถือเป็นเกมอาร์เคดที่มีชื่อเสียงที่สุดตลอดกาล ตัวละครในเกมยังปรากฏในเกมอื่นอย่างถูกลิขสิทธิ์อีกมากกว่า 30 เกม จากข้อมูลของ Davie-Brown Index แพ็ก-แมนถือเป็นแบรนด์ที่มีคนรู้จักมากที่สุดในบรรดาตัวละครเกมของชาวอเมริกัน มีคนรู้จักมากถึง 94 %
ทางหลวงแผ่นดินหมายเลข 1173
ทางหลวงแผ่นดินหมายเลข 1173 [แยกทางหลวงหมายเลข 1152 (ศรีเวียง) -บรรจบทางหลวงหมายเลข 1098 (แม่เลียบ)] เป็นถนนที่แยกมาจากทางหลวงแผ่นดินหมายเลข 1152 (บ้านหัวดอย-บ้านต้าตลาด) หรือทางหลวงสายเอเชียหมายเลข 3 (AH3) ที่บ้านศรีเวียง ตำบลเวียงชัย อำเภอเวียงชัย จังหวัดเชียงราย ตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1173 พ.ศ. 2527 ในสมัยที่พลเอกเปรม ติณสูลานนท์เป็นนายกรัฐมนตรี เป็นหนึ่งในถนนสายสำคัญในยุทธศาสตร์การปราบปรามคอมมิวนิสต์ในเขตดอยหลวง จังหวัดเชียงราย นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม
ทางหลวงแผ่นดินหมายเลข 1173 เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอเวียงชัย อำเภอเวียงเชียงรุ้ง และอำเภอดอยหลวง จังหวัดเชียงราย
เดอะแบรนด์นิวเฮฟวีส์
เดอะแบรนด์นิวเฮฟวีส์ () เป็นกลุ่มดนตรีเอซิดแจ๊สและฟังก์ ก่อตั้งในปี 1985 ใน อิลลิ่ง ลอนดอน ประเทศอังกฤษ
เสียงเรียกเข้า
เสียงเรียกเข้า หรือ สัญญาณเรียก () คือเสียงที่สร้างขึ้นจากโทรศัพท์ โดยเฉพาะโทรศัพท์เคลื่อนที่ เพื่อเตือนให้ผู้ใช้ทราบว่ามีสายเข้าหรือได้รับข้อความ หรืออาจหมายถึงเสียงบนโทรศัพท์ที่สามารถปรับแต่งได้ตามความต้องการของผู้ใช้
เสียงเรียกเข้าสามารถแบ่งได้สามประเภทได้แก่
ยุทธการที่บอสเวิร์ธฟิลด์
ยุทธการบอสเวิร์ธฟิลด์ () เป็นยุทธการในสงครามดอกกุหลาบ ที่เกิดขึ้นเมื่อวันที่ 22 สิงหาคม ค.ศ. 1485 ที่เมืองบริเวณมาร์เค็ตบอสเวิร์ธในมณฑลเลสเตอร์เชอร์ในอังกฤษ เป็นการต่อสู้ระหว่างกองทัพของฝ่ายราชวงศ์ยอร์คที่นำโดยริชาร์ดที่ 3 และฝ่ายราชวงศ์แลงคาสเตอร์ที่นำโดยเฮนรี ทิวดอร์ เอิร์ลแห่งริชมอนด์และจอห์นเดอเวียร์ เอิร์ลแห่งอ๊อกซฟอร์ดที่ 13 ผลของยุทธการครั้งนี้แลงคาสเตอร์ได้รับชัยชนะ ในด้านความเสียหายของทั้งสองฝ่ายไม่มีหลักฐานแน่นอนที่ระบุไว้
การสิ้นสุดของสงครามเป็นการสิ้นสุดของราชวงศ์แพลนทาเจเน็ทและเป็นการเริ่มการปกครองอังกฤษของราชวงศ์ใหม่ราชวงศ์ทิวดอร์โดยมีสมเด็จพระเจ้าเฮนรีที่ 7 เป็นปฐมกษัตริย์ ในทางประวัติศาสตร์ยุทธการบอสเวิร์ธฟิลด์ถือว่าเป็นยุทธการสุดท้ายของสงครามดอกกุหลาบสงครามดอกกุหลาบและเป็นจุดสิ้นสุดของยุคกลางในราชอาณาจักรอังกฤษ แม้ว่าจะมียุทธการที่เกิดขึ้นหลังจากยุทธการนี้โดยผู้อ้างสิทธิในราชบัลลังก์จากฝ่ายราชวงศ์ยอร์คที่ไม่สำเร็จก็ตาม ยุทธการครั้งนี้เป็นการต่อสู้แบบสงครามยุคกลางยุทธการสุดท้ายและพระเจ้าริชาร์ดที่ 3 ทรงเป็นกษัตริย์อังกฤษองค์สุดท้ายที่เสด็จสวรรคตในสนามรบ
ยุทธการที่เวกฟิลด์
ยุทธการเวคฟิลด์ () เป็นยุทธการในสงครามดอกกุหลาบ ที่เกิดขึ้นเมื่อวันที่ 30 ธันวาคม ค.ศ. 1460 ที่เวคฟิลด์ในมณฑลเวสต์ยอร์คเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ผู้มีความจงรักภักดีต่อพระเจ้าเฮนรีที่ 6, พระราชินีมาร์กาเร็ต และพระราชโอรสเจ้าชายเอ็ดเวิร์ดที่ถูกจับตัวไป ฝ่ายนี้นำโดยเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3, เฮนรี โบฟอร์ท ดยุคแห่งซัมเมอร์เซ็ทที่ 3 และจอห์น คลิฟฟอร์ด บารอนเดอคลิฟฟอร์ดที่ 9 และฝ่ายตรงข้ามฝ่ายราชวงศ์ยอร์คนำโดยริชาร์ด แพลนทาเจเน็ท ดยุคแห่งยอร์คที่ 3, ริชาร์ด เนวิลล์ เอิร์ลแห่งซอลสบรีที่ 5 และเอ็ดมันด์ เอิร์ลแห่งรัทแลนด์ ผลของยุทธการครั้งนี้ฝ่ายแลงคาสเตอร์ได้รับชัยชนะ กองทัพฝ่ายยอร์คถูกทำลายและดยุคแห่งยอร์คเสียชีวิตในสนามรบ
สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี
สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี () เป็นสัญญาอนุญาตให้ใช้ซอฟต์แวkร์ได้โดยเสรี จัดร่างโดยสถาบันภาษาศาสตร์สากลซัมเมอร์ () สำหรับไว้ให้ผู้ถือลิขสิทธิ์ในแบบอักษรใด ๆ ใช้ประกาศความอนุญาตของตนให้ผู้อื่นสามารถใช้แบบอักษรนั้นได้โดยเสรีภายในเงื่อนไขที่กำหนดไว้ในสัญญาอนุญาตนั้น สัญญาอนุญาตนี้นับเข้าพวกเป็นสัญญาอนุญาตแบบเสรีฉบับหนึ่งของมูลนิธิซอฟต์แวร์เสรี
ยุทธการที่เซนต์ออลบันส์ครั้งที่ 1
ยุทธการเซนต์อัลบันส์ครั้งที่ 1 () เป็นยุทธการแรกของสงครามดอกกุหลาบที่เกิดขึ้นเมื่อวันที่ 22 พฤษภาคม ค.ศ. 1455 ที่เซนต์อัลบันส์ ราว 35 กิโลเมตรเหนือกรุงลอนดอนในมณฑลฮาร์ทฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเอ็ดมันด์ โบฟอร์ท ดยุคแห่งซัมเมอร์เซ็ทที่ 1 และฝ่ายราชวงศ์ยอร์คที่นำโดยริชาร์ด แพลนทาเจเน็ท ดยุคแห่งยอร์คที่ 3 และริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ฝ่ายราชวงศ์ยอร์คได้รับชัยชนะ ในด้านความเสียหายฝ่ายแลงคาสเตอร์มีผู้เสียชีวิต 300 คน รวมทั้งดยุคแห่งซัมเมอร์เซ็ท แต่ฝ่ายราชวงศ์ยอร์คมีไม่ทราบจำนวน นอกจากนั้นฝ่ายยอร์คยังจับตัวพระเจ้าเฮนรีที่ 6 ได้ และตั้งตนเป็นผู้ปกครองอังกฤษ
เอ็ดเวิร์ดแห่งเวสต์มินสเตอร์ เจ้าชายแห่งเวลส์
เอ็ดเวิร์ดแห่งเวสต์มินสเตอร์ เจ้าชายแห่งเวลส์ หรือ เอ็ดเวิร์ดแห่งแลงคาสเตอร์ () (13 ตุลาคม ค.ศ. 1453 - 4 พฤษภาคม ค.ศ. 1471) เอ็ดเวิร์ดแห่งเวสต์มินสเตอร์ เอ็ดเวิร์ดประสูติที่พระราชวังเวสต์มินสเตอร์ในกรุงลอนดอนเป็นพระราชโอรสองค์เดียวในพระเจ้าเฮนรีที่ 6 และพระราชินีมาร์กาเร็ต เอ็ดเวิร์ดทรงถูกสังหารในยุทธการทูคสบรี (Battle of Tewkesbury) ซึ่งทำให้ทรงเป็นเจ้าชายแห่งเวลส์พระองค์เดียวที่สิ้นพระชนม์ในสนามรบ
เมื่อประสูติบ้านเมืองอยู่ในระหว่างความขัดแย้งระหว่างผู้สนับสนุนพระเจ้าเฮนรีพระราชบิดาและริชาร์ด แพลนทาเจเน็ท ดยุคแห่งยอร์คที่ 3 ผู้อ้างสิทธิในราชบัลลังก์โดยและท้าทายความมีสมรรถภาพในการปกครองบ้านเมืองของพระองค์ พระเจ้าเฮนรีประชวรด้วยพระโรคทางพระสติ นอกจากนั้นก็มีข่าวลือกันโดยทั่วไปว่าพระองค์ทรงเป็นผลจากความสัมพันธ์ระหว่างพระราชมารดากับผู้สนับสนุนคนหนึ่ง ทั้งเอ็ดมันด์ โบฟอร์ท ดยุคแห่งซัมเมอร์เซ็ทที่ 1และเจมส์ บัตเลอร์ เอิร์ลแห่งออร์มอนด์ที่ 5 ต่างก็ถูกสงสัยว่าเป็นพ่อของเจ้าชายเอ็ดเวิร์ด แต่ก็ไม่มีหลักฐานที่แน่นอนที่สนับสนุนข่าวลือที่ว่าแต่พระเจ้าเฮนรีเองไม่ทรงมีความสงสัยในตัวพระโอรสและทรงประกาศอย่างเป็นทางการว่าเป็นพระบิดาของเจ้าชายเอ็ดเวิร์ด เจ้าชายเอ็ดเวิร์ดทรงได้รับแต่งตั้งให้เป็นเจ้าชายแห่งเวลส์ที่พระราชวังวินด์เซอร์ในปีค.ศ. 1454
ในปีค.ศ. 1460 พระเจ้าเฮนรีทรงถูกจับได้โดยผู้สนับสนุนดยุคแห่งยอร์คในยุทธการนอร์ทแธมตันและทรงถูกนำตัวไปลอนดอน ดยุคแห่งยอร์คได้รับการแนะนำมิให้ตั้งตัวเป็นพระเจ้าแผ่นดินทันทีแต่ได้ชักชวนให้รัฐสภาผ่านพระราชบัญญัติสิทธิในการสืบราชบัลลังก์ (Act of Accord) ที่ระบุให้พระเจ้าเฮนรียังคงทรงราชย์ต่อไปแต่ยกเลิกสิทธิในการขึ้นครองราชย์ของเจ้าชายเอ็ดเวิร์ดพระราชโอรส เพื่อเปิดโอกาสให้ฝ่ายยอร์คหรือผู้สืบเชื้อสายของยอร์คขึ้นครองราชย์ในกรณีที่พระเจ้าเฮนรีเสด็จสวรรคต
จอร์จ แพลนแทเจเนต ดยุกที่ 1 แห่งแคลเรนซ์
จอร์จ แพลนแทเจเนต ดยุกที่ 1 แห่งแคลเรนซ์ () (21 ตุลาคม ค.ศ. 1449 - 18 กุมภาพันธ์ ค.ศ. 1478) จอร์จ แพลนแทเจเนต เป็นบุตรชายคนที่สามของริชาร์ด แพลนแทเจเนต ดยุกที่ 3 แห่งยอร์ก และซิซิลิ เนวิลล์ และเป็นพระอนุชาของพระเจ้าเอ็ดเวิร์ดที่ 4 และพระเชษฐาของพระเจ้าริชาร์ดที่ 3 
ดยุคแห่งแคลเรนซ์มีบทบาทสำคัญในความขัดแย้งในการอ้างสิทธิในการครองราชบัลลังก์ที่ทำให้เกิดสงครามดอกกุหลาบ และถูกประหารชีวิตในข้อหากบฏต่อแผ่นดินในการวางแผนโค่นราชบัลลังก์ของพระเชษฐาพระเจ้าเอ็ดเวิร์ดที่ 4
เอ็ดมันด์ โบฟอร์ท ดยุคแห่งซัมเมอร์เซ็ทที่ 1
เอ็ดมันด์ โบฟอร์ท ดยุคแห่งซัมเมอร์เซ็ทที่ 1 หรือ เอ็ดมันด์ โบฟอร์ท ดยุคแห่งซัมเมอร์เซ็ทที่ 2 () (ค.ศ. 1406 - 22 พฤษภาคม ค.ศ. 1455) เอ็ดมันด์ โบฟอร์ทเป็นขุนนางชาวอังกฤษผู้มีบทบาทสำคัญในสงครามร้อยปีและสงครามดอกกุหลาบ
เอ็ดมันด์ โบฟอร์ทเกิดเมื่อปี ค.ศ. 1406 เป็นบุตรของจอห์น โบฟอร์ท เอิร์ลแห่งซัมเมอร์เซ็ทที่ 1 และมาร์กาเร็ต โบฟอร์ท เคานเทสแห่งซัมเมอร์เซ็ทที่ 1 ปู่ของเอ็ดมันด์คือจอห์นแห่งกอนท์ ดยุคแห่งแลงคาสเตอร์ที่ 1 และตาคือทอมัส ฮอลแลนด์ เอิร์ลแห่งเค้นท์ที่ 2
เมื่อยังหนุ่มเอ็ดมันด์ โบฟอร์ทถูกจับเป็นนักโทษในยุทธการโบจ์ (Battle of Baugé) ในปี ค.ศ. 1420 และไม่ได้ถูกปล่อยจนปี ค.ศ. 1427 ต่อมาก็ได้เป็นผู้บังคับบัญชากองทัพอังกฤษในฝรั่งเศสในปี ค.ศ. 1431 หลังจากการยึดฮาร์เฟลอร์คืนได้โบฟอร์ทก็ได้รับพระราชทานเครื่องราชอิสริยาภรณ์การ์เตอร์ ในปี ค.ศ. 1436 แต่ต่อมาได้รับพระราชทานบรรดาศักดิ์เป็นเอิร์ลแห่งดอร์เซ็ทในปี ค.ศ. 1442 และในปีต่อมา มาร์ควิสแห่งดอร์เซ็ท ในปีต่อมาในปี ค.ศ. 1444 ก็ได้สืบตำแหน่งดยุคแห่งซัมเมอร์เซ็ทต่อจากพี่ชายจอห์น โบฟอร์ท ดยุคแห่งซัมเมอร์เซ็ทที่ 1 ในฐานะเอิร์ลแห่งซัมเมอร์เซ็ทที่ 4 ระหว่างที่บ้านเมืองสงบระหว่างปี ค.ศ. 1444 ถึงปี ค.ศ. 1449 โบฟอร์ทรับราชการเป็นเลฟเทนแนนท์แห่งฝรั่งเศส
ดราก้อนบอล วิถีแห่งเจ้ายุทธจักร
ดราก้อนบอล วิถีแห่งเจ้ายุทธจักร () เป็นภาพยนตร์ของซีรีส์ดราก้อนบอลชุดที่ 17 และเป็นภาพยนตร์ที่ฉลองครบรอบ 10 ปี ของดราก้อนบอล ซึ่งเนื้อเรื่องเป็นการสรุปเรื่องราวทั้งหมด ตั้งแต่ตอนที่พบกับบลูม่า จนไปถึงการต่อสู้ที่กองทัพเรดริบบ้อน
ณ ภูเขาเปาสึ มีเด็กหนุ่มชื่อ ซุน โกคู ได้อาศัยอยู่คนเดียว ระหว่างทางกลับบ้านจากการไปหาอาหาร ได้พบบลูม่า และได้ออกตามหาดราก้อนบอลลูกที่เหลือ ระหว่างทางได้เจอกับอูลอน และ ยามูชา ได้ต่อสู้กับโกคู แต่ก็ถอยหนีกลับไป และได้เดินทางหาดราก้อนบอลต่อ ระหว่างทางได้เจอกับกองบัญชาการทางเหนือของเรดริบบ้อน ซึ่งโกคูได้รู้จักกับฮัตจัง หรือ มนุษย์หมายเลข 8 ทั้ง 2 จึงเป็นเพื่อนกันในที่สุด พวกโกคูเดินทางต่อไป ระหว่างทางได้พบเต่าตัวหนึ่งซึ่งกำลังหลงทางอยู่บนบก โกคูได้ช่วยเต่าตัวนั้นให้กลับไปที่ทะเล รุ่งเช้า เต่าตัวนั้นได้พาผู้เฒ่าเต่ามาพบกับพวกโกคู ซึ่งผู้เฒ่าเต่าได้ให้ของตอบแทนกับโกคู คือ เมฆสีทอง ขณะนั้น กองทัพเรดริบบ้อนได้จู่โจมพวกโกคู และบลูม่า ยามูชา ผู้เฒ่าเต่า ถูกจับตัวไป โกคูจะสามารถช่วยพวกเขาได้หรือไม่
ข้อพิพาทชายแดนโซเวียต–ญี่ปุ่น
ข้อพิพาทชายแดนโซเวียต–ญี่ปุ่น เป็นความขัดแย้งตามแนวชายแดนระหว่างสหภาพโซเวียตกับจักรวรรดิญี่ปุ่นตั้งแต่ปี ค.ศ. 1932 ถึง 1939 ซึ่งเริ่มต้นหลังจากการยึดครองแมนจูกัวและคาบสมุทรเกาหลี ญี่ปุ่นได้มุ่งความสนใจทางทหารไปยังดินแดนของสหภาพโซเวียต ความขัดแย้งระหว่างสหภาพโซเวียตกับญี่ปุ่นเกิดขึ้นตามแนวชายแดนของแมนจูเรีย
ฮาร์เวสต์มูน (วิดีโอเกม)
ฮาร์เวสต์มูน (; ) เป็นเกมแนวจำลองชีวิต ออกจำหน่ายครั้งแรกในปี พ.ศ. 2539 เพื่อเล่นกับเครื่องซูเปอร์นินเท็นโด ในประเทศญี่ปุ่น ต่อมาได้มีการจัดจำหน่ายในสหรัฐอเมริกา โดยบริษัทแนตซูม ในปี พ.ศ. 2540 นับเป็นจุดเริ่มต้นของการพัฒนาเกมชุด "ฮาร์เวสต์มูน" ซึ่งจำลองผู้เล่นเป็นเจ้าของฟาร์ม
รายชื่อนายกรัฐมนตรีมาเลเซีย
รายนาม นายกรัฐมนตรีแห่งมาเลเซีย ()
ก้านกล้วย 2
ก้านกล้วย 2 เป็นภาพยนตร์แอนิเมชันสามมิติภาคต่อของไทย กำกับภาพยนตร์โดยทวีลาภ ศรีวุฒิวงศ์ และอำนวยการสร้างโดยบริษัทกันตนา แอนิเมชั่น ก้านกล้วย 2 เป็นภาพยนตร์แอนิเมชั่นภาคต่อของก้านกล้วย เนื้อเรื่องเกี่ยวกับเจ้าพระยาปราบหงสาวดี ช้างทรงของสมเด็จพระนเรศวรมหาราช ที่ต้องปกป้องครอบครัวและบ้านเมือง ในสมัยสงครามระหว่างกรุงศรีอยุธยากับกรุงหงสาวดี ภาพยนตร์ดังกล่าวทำรายได้ 79 ล้านบาท
หลังจากที่สมเด็จพระนเรศวรมหาราชเอาชนะสงครามยุทธหัตถีกับพระมหาอุปราชมังกะยอชวากรุงศรีอยุทธยาก็สงบสุขและได้รับเอกราชจากหงสาวดี แต่ผลจากสงครามยุทธหัตถีครั้งนั้นสร้างความแค้นใจให้กับพระเจ้านันทบุเรงเป็นอย่างมาก เนื่องจากต้องสูญเสียลูกชายด้วยน้ำมือของพระนเรศวร จึงยกทัพมาตีกรุงศรีอยุธยาเสมอ พระนเรศวรทรงแต่งตั้งให้ก้านกล้วยรับตำแหน่งเป็นเจ้าพระยาปราบหงสาวดี และร่วมออกศึกคู่พระองค์เรื่อยมา แต่เนื่องจากต้องออกศึกบ่อยครั้ง ก้านกล้วยที่แต่งงานกับชบาแก้วและกำลังจะมีลูกด้วยกันจึงไม่มีเวลาดูแลชบาแก้วเท่าที่ควร ทำให้ชบาแก้วทุกข์ใจและหนีก้านกล้วยไปอยู่ที่หมู่บ้านหินขาว(หมู่บ้านที่ชบาแก้วเคยอาศัยอยู่) พร้อมกับแสงดา แม่ของก้านกล้วย และได้คลอดลูกออกมา เป็นช้างแฝดชื่อ ต้นอ้อและกอแก้วทางที่ต้องเดิน ร้องโดย อรรถพร ธีมากร
ศาลเยาวชนและครอบครัว
ศาลเยาวชนและครอบครัว เป็นศาลสำหรับพิจารณาคดีเยาวชนและครอบครัวตามที่บัญญัติไว้ในกฎหมายว่าด้วยศาลเยาวชนและครอบครัวและวิธีพิจารณาคดีเยาวชนและครอบครัว
ปัจจุบันมีศาลคดีเด็กและเยาวชน 78 แห่งทั่วประเทศ คือ
ศาลแขวง (ประเทศไทย)
ศาลแขวง เป็นศาลยุติธรรมที่พิจารณาคดีทั้งคดีแพ่งซึ่งราคาทรัพย์สินที่พิพาทหรือจำนวนเงินที่ฟ้องไม่เกิน 300,000 บาท (พระธรรมนูญศาลยุติธรรม ม.25 (4)) และคดีอาญาที่มีโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ แต่ทั้งนี้จะลงโทษจำคุกเกิน 6 เดือน หรือปรับเกิน 10,000 บาท หรือทั้งจำทั้งปรับ ซึ่งโทษจำคุกหรือปรับนั้นอย่างหนึ่งอย่างใดหรือทั้งสองอย่างเกินอัตราที่กล่าวแล้วไม่ได้ (พระธรรมนูญศาลยุติธรรม ม.25 (5)) ถ้าศาลแขวงเห็นว่าสมควรลงโทษจำเลยเกินอัตราดังกล่าวแล้วก็ให้มีอำนาจพิพากษาได้แต่จะต้องให้ผู้พิพากษาอย่างน้อย 1 คนตรวจสำนวน และลงลายมือชื่อในคำพิพากษา เป็นองค์คณะ
ในสมัยรัชกาลที่ 1 ประเทศไทยยังปกครองแบบจตุสดมภ์ กรมเมืองหรือที่เรียกกันว่า “กรมพระนครบาล” เป็นกรมหนึ่งในจตุสดมภ์ มีหน้าที่รักษาความสงบเรียบร้อยในกรุงเทพมหานคร มีศาลในสังกัดเรียกว่า “ศาลนครบาล” กรมพระนครบาลได้จัดตั้งกองตระเวนขึ้น 2 กอง คือ กองตระเวนซ้ายและกองตระเวนขวา มีพลตระเวนทำหน้าที่จับผู้ร้ายให้ผู้ใหญ่ในกรมชำระตัดสินความได้เอง โดยยังไม่มีผู้พิพากษาตัดสินความได้อย่างในปัจจุบัน
ในปี พ.ศ. 2417 มีการปรับปรุงกิจการตำรวจซึ่งเรียกว่า “พลตระเวน” ในกรุงเทพมหานครออกเป็น 3 กอง พลตระเวนทั้งสามกองนี้ เมื่อจับผู้ร้ายได้ก็ชำระความเอง เรียกว่า “ศาลพลตระเวน” สังกัดกรมพระนครบาล หลังจากประกาศตั้งกระทรวงยุติธรรมแล้ว ในปี พ.ศ. 2436 (ร.ศ.111) ได้มีพระราชบัญญัติจัดตั้ง "ศาลโปริสภา" เป็นศาลกองตระเวนสำหรับกรุงเทพมหานคร โดยยกเลิกศาลพลตระเวนเดิม ศาลโปริสภาที่จัดตั้งขึ้นมีอำนาจชำระและตัดสินความอาญาลหุโทษเฆี่ยน (ทวน) 50 ทีลงมา และโทษจำไม่ถึงคุก จำที่ตะรางตั้งแต่ 6 เดือนลงมา หรือปรับไม่เกิน 2 ชั่ง (160 บาท) ส่วนคดีแพ่งมีอำนาจชำระและตัดสินความทุนทรัพย์ไม่เกิน 2 ชั่ง (160 บาท)
ในปี พ.ศ. 2437 (ร.ศ.113) มีประกาศตั้งศาลโปริสภาขึ้นในกรุงเทพมหานครเพิ่มอีก 3 ศาล รวมเป็น 4 ศาล คือ ศาลโปริสภาเดิมเป็นศาลโปริสภาที่ 1 มีเขตอำนาจตามเขตอำนาจของศาลแขวงพระนครใต้ในปัจจุบัน ศาลโปริสภาที่ 2 มีเขตอำนาจตามเขตอำนาจของศาลแขวงพระนครเหนือในปัจจุบัน ศาลโปริสภาที่ 3 มีเขตอำนาจตามเขตอำนาจของศาลแขวงธนบุรีในปัจจุบัน และศาลโปริสภาที่ 4 มีเขตอำนาจตามเขตอำนาจของศาลจังหวัดตลิ่งชันในปัจจุบัน นอกจากประกาศตั้งศาลโปริสภาเพิ่มแล้ว ตามประกาศดังกล่าวยังให้งดเว้นการลงโทษทวน (เฆี่ยนตีด้วยลวดหนัง) เปลี่ยนเป็นโทษจำขังแทนเป็นครั้งแรก ศาลโปริสภาที่ 1 และที่ 2 ตั้งอยู่ฝั่งพระนครมีปริมาณคดีมาก ส่วนศาลโปริสภาที่ 3 ที่ 4 ซึ่งตั้งอยู่ฝั่งธนบุรีมีปริมาณคดีน้อย ในปี พ.ศ. 2438 จึงประกาศยกเลิกศาลโปริสภาที่ 4 ศาลโปริสภาที่ 3 จึงมีเขตอำนาจในท้องที่ฝั่งธนบุรีทั้งหมด
ในปลายรัชสมัยรัชกาลที่ 5 ได้จัดทำพระธรรมนูญศาลยุติธรรมเรียกว่า “พระธรรมนูญศาลยุติธรรม ร.ศ.127 (พ.ศ. 2452) ” แบ่งศาลออกเป็น ศาลในกรุงเทพมหานครและศาลหัวเมือง ศาลโปริสภาเป็นศาลในกรุงเทพฯ ศาลแขวงเป็นศาลในหัวเมือง ตามพระธรรมนูญศาลยุติธรรมฉบับนี้ บัญญัติชื่อศาลแขวงในหัวเมือง ส่วนในกรุงเทพมหานคร ยังใช้คำว่าศาลโปริสภาอยู่ต่อไปจนถึง พ.ศ. 2478 มีการประกาศใช้พระธรรมนูญศาลยุติธรรม พ.ศ. 2478 ใช้คำว่าศาลแขวงทั้งในกรุงเทพมหานครและหัวเมือง ในปีเดียวกันนี้ มีพระราชบัญญัติจัดตั้งศาลแขวงสำหรับจังหวัดพระนครและธนบุรี พ.ศ. 2478 ให้ตั้งศาลแขวงพระนครใต้ ศาลแขวงพระนครเหนือ และศาลแขวงธนบุรีขึ้น แบ่งเขตอำนาจตามเขตอำนาจเดิมของศาลโปริสภาที่ 1 ที่ 2 และที่ 3 ตามลำดับ
ศาลแขวง ตั้งขึ้นเพื่อแบ่งเบาภาระของศาลแพ่ง ศาลอาญา และศาลจังหวัด มีเฉพาะจังหวัดใหญ่ๆ ได้แก่
อนุสาวรีย์แพะห้าตัว
อนุสาวรีย์แพะห้าตัว เป็นสัญลักษณ์เมืองกวางเจา มณฑลกวางตุ้ง สาธารณรัฐประชาชนจีน ตั้งอยู่ใจกลางเมือง สร้างโดยใช้หินแกรนิตจำนวน 120 ก้อน แกะสลักประกอบเป็นแพะ 5 ตัว แพะตัวใหญ่คาบรวงข้าว 6 รวง ยืนสง่าอยู่บนดอย มีเรื่องเล่าว่า เมื่อ 4,500 ปีก่อน สมัยโจวหยีหยาง มีเทวดา 5 องค์สวมเสื้อสีสันที่แตกต่างกันขี่แพะ 5 ตัวลงมา และคาบรวงข้าว 6 รวง สู่เมืองมนุษย์คือเมืองกวางเจา เดิมชื่อฉู่ถิง และได้มอบพันธุ์เมล็ดข้าวแก่ชาวเมืองกวางเจา พร้อมอวยพรให้พ้นจากความอดยากตลอดกาล เมื่อสิ้นคำพูดเทวดาก็หายไป และแพะที่ขี่มาก็กลายเป็นหิน 5 ก้อน และนักประติมากรรมก็ได้แกะสลักแพะ 5 ตัว ตามตำนานที่กล่าวไว้และจากนั้นเมืองกวางเจาก็มีเศรษฐกิจที่เจริญรุ่งเรืองอย่างมาก และเชื่อว่าเป็นเพราะแพะเทวดาที่ทำให้บ้านเมืองเจริญรุ่งเรือง จึงทำให้ชาวเมืองกวางเจาซาบซึ้งในบุญคุณ จึงตั้งอนุสาวรีย์แพะห้าตัวขึ้นมาเพื่อรำลึกถึงท่าน และเป็นสัญลักษณ์ของเมืองกวางเจาตลอดมา
โรงเรียนอิสลามศรีอยุธยามูลนิธิ
โรงเรียนอิสลามศรีอยุธยามูลนิธิ () จังหวัดพระนครศรีอยุธยา (หรือที่คนส่วนใหญ่เรียกว่า อ.ศ.อ. ) เป็นโรงเรียนที่สอนศาสนาอิสลามควบคู่กับสามัญ เปิดสอนมากกว่า 70 ปี มีนักเรียนจากทั่วทุกภาคของประเทศไทย ได้รับการยอมรับจากสังคมมุสลิม
สีประจำโรงเรียน เขียว - ขาว
โรงเรียนอิสลามศรีอยุธยามูลนิธิ ตั้งอยู่ที่ ม.2 ต.คลองตะเคียน อ.พระนครศรีอยุธยา จ.พระนครศรีอยุธยา 13000
โรงเรียนอิสลามศรีอยุธยามูลนิธิ มีจุดเริ่มมาจากมัสยิดกุฎีช่อฟ้า ซึ่งเป็นศูนย์กลางชุมชนในคลองตะเคียนได้นำผู้รู้ทางศาสนามาถ่ายทอดวิชาการทางด้านศาสนาและภาษาอาหรับแก่เยาวชน แต่ด้วยปัญหาอันมาจากสงครามมหาเอเชียบูรพา จึงทำให้ต้องหยุดการเรียนการสอนช่วงหนึ่ง ต่อมาบรรดาผู้อาวุโสเห็นว่าการศึกษาหยุดลงไม่ได้ จึงให้กีหมุด บุญรอด ไปเชิญอาจารย์มูซา ฮานาฟีซึ่งจบการศึกษามามหาวิทยาลัยอัลอัซฮัร มาดำเนินการสอนศาสนา ภาษาอาหรับและภาษามาลายู ณ มัสยิดกุฎีช่อฟ้า โดยใช้ชื่อโรงเรียนว่า "รุกียุ้ลมะอาริฟ"
ในระหว่างสงครามโลกครั้งที่ 2 มีพี่น้องชาวมุสลิมจำนวนมาก อพยพมาที่คลองตะเคียน ตวนฮัจยีฮาซัน วงศ์การีมจึงดำหริให้มีการประชุม เและได้ทำการจัดตั้งสมาคมอิสลามศรีอยุธยาขึ้น เพื่อส่งเสริมการศึกษาของโรงเรียนรุกียุ้ลมะอาริฟ ให้เจริญก้าวหน้า โดยมีตวนฮัจยีฮาซัน วงศ์การีม เป็นนายกสมาคมท่านเแรก
ต่อมา มีนักเรียนจำนวนมากขึ้น จึงสร้างอาคารเรียนหลังใหม่ขึ้น โดยได้รับที่ดินให้ยืมเพื่อใช้ในการศึกษา ซึ่งตั้งอยู่ด้านข้างสะพานยาว ริมฝั่งแม่น้ำเจ้าพระยา เป็นอาคารไม้ 2 ชั้น ทรงปั้นหยา กว้างใหญ่และสวยงาม และได้มีการริเริ่มสอนภาคศาสนา ควบคู่กับสามัญ จากการดำริของอาจารย์ประวิทย์ ศรีสง่าและได้รับอนุญาตให้ดำเนินการตั้งแต่วันที่ 3 สิงหาคม พ.ศ. 2494
อาจารย์มูซา ฮานาฟี จบการศึกษามาจากมหาวิทยาลัยอัลอัซฮัร เมื่อปีพ.ศ. 2472 ถึงแม้ว่าอาจารย์มูซา ฮานาฟี จะเป็นชาวนครนายก แต่ญาติของอาจารย์ก็มาตั้งรกรากอยู่ที่ตำบลคลองตะเคียนจากมติของผู้ใหญ่ในคลองตะเคียน นายหมุด บุญรอด และนาย สุไลมาน บุญรอด ได้รับมอบหมายให้ไปรับอาจารย์มูซา มาสอนที่คลองตะเคียน การมาของอาจารย์มูซา ฮานาฟีจึงเป็นจุดเริ่มต้นของสถาบันอิสลามศรีอยุธยา
อาจารย์มูซา ฮานาฟี ได้เรื่มต้นการบรรยายศาสนธรรมที่บ้านของกีหมุด บุญรอด เมื่ออยู่คลองตะเคียนได้1ปี อาจารย์มูซาได้แต่งงานกับฮัฟเซาะฮ์ บุตรี ฮัจญีซอและฮ์ นางทับทิม เลาะวิถี
อาจารย์มูซา ทำการสอนอย่างต่อเนื่อง เมื่อสงครามโลกครั้งที่2 เกิดขึ้นในปี พ.ศ. 2484 สงครามครั้งนี้ถูกเรียกว่า "สงครามมหาเอเชียบูรพา" โลกตกอยู่ในภาวะปั่นป่วน ความโหดร้ายของสงคราม
ความไม่ปลอดภัยในชีวิต ทำให้การสอนของอาจารย์ต้องหยุดลงชั่วคราว
สืบเนื่องจากสงครามมหาเอเชียบูรพา จึงทำให้มีผู้อพยพมาอยู่คลองตะเคียน หลายท่าน บุคคลที่สำคัญ คือ ฮัจญีซัน วงศ์การีม ฮัจญีประวิทย์ ศรีสง่า และฮัจญีมานิตย์ เกียรติธารัย
บุคคลทั้งสามมีความเห็นร่วมกับชาวคลองตะเคียนว่า การจัดการศึกษาที่ดีนั้นต้องจัดควบคู่กันไปทั้งทางโลกและทางธรรม
ปี พ.ศ. 2488 การศีกษาเริ่มเข้าสู่ระบบ มีการเปิดการสอนอย่างต่อเนื่อง โดยใช้ศาลาเลี้ยงของมัสญิดกุฎีช่อฟ้า เป็นสถานที่เรียน และเรียกสถานศึกษานี้ว่า "รุกียุล มะอาริฟ" เพื่อให้การเรียนการสอนดำเนินไปอย่างต่อเนื่องจึงมีการเก็บค่าเล่าเรียนคนละ1บาทต่อเดือน
ปี พ.ศ. 2488 อาจารย์มูซา ฮานาฟี ฮัจญีซัน วงศ์การีม ฮัจญีหมัดใบ สมบูรณ์ ฮัจญีมานิตย์ เกียรติธารัย ฮัจญีชม สมจิตรประเสริฐ ฮัจญีประวิทย์ ศรีสง่า ฮัจญียูซุฟ เซ็นเสถียร
และพี่น้องชาวคลองตะเคียนได้ร่วมมือกันสถาปนา "สถาบันอิสลามศีอยุธยา" เพื่อส่งเสริมการศึกษาของชุมชนให้มีความเจริญก้าวหน้าต่อไป โดยมีฮัจญีซัน วงศ์การีม เป็นนายกสมาคมอิสลามศรีอยุธยา คนแรกโรงเรียนอิสลามศรีอยุธยามูลนิธิ
บัตรโทรศัพท์ทีโอที
บัตรโทรศัพท์ทีโอที เป็นบัตรโทรศัพท์เริ่มมีการใช้ ในครั้งแรก เพื่อเพิ่มทางเลือกในการใช้โทรศัพท์สาธารณะ ซึ่งในสมัยนั้นระบบโทรศัพท์เคลื่อนที่ยังไม่แพร่หลาย ด้วยราคาและค่าบริการแพง ระบบโทรศัพท์สาธารณนะ จึงเป็นทางเลือกที่ดีที่สุดสำหรับผู้ใช้บริการ บัตรโทรศัพท์ จึงเป็นทางเลือกหนึ่งซึ่งสะดวกในการใช้งาน ณ จุดที่ให้บริการ การซื้อขาย มีจำหน่ายทั่วไปตามร้านค้า และร้านสะดวกซื้อ การออกแบบลักษณะของบัตรจะเป็นภาพต่างๆ เป็นชุดๆ ซึ่งทำให้นักสะสมได้เก็บสะสม จนเวลาผ่านไปบัตรโทรศัพท์ทีโอทีในปัจจุบันมีผู้นิยมใช้น้อยลง
มันเส้น
มันเส้น เป็นอาหารสัตว์อีกประเภทหนึ่ง และเป็นที่นิยมของเกษตรกรที่เลี้ยงโค มีการใช้มันสำปะหลังในรูปมันเส้นและมันอัดเม็ดในสูตรอาหารสัตว์ชนิดต่าง ๆ มันเส้นและมันอัดเม็ดมีราคาถูกกว่าวัตถุดิบอาหารประเภทเดียวกัน เช่น ข้าวโพดหรือปลายข้าวการใช้มันสำปะหลังในการเลี้ยงสัตว์เพื่อลดต้นทุนการผลิตสัตว์ให้ต่ำลง ซึ่งเป็นที่นิยมมากก่อนที่จะมีมันหมักเกิดขึ้น
มันเส้นเป็นวัตถุดิบของอาหารสัตว์ที่เป็นแหล่งพลังงานของสัตว์อย่างดี แม้มันเส้นจะมีโปรตีนน้อยแต่มันเส้นก็มีปลอดภัย จากสารพิษอะฟลาทอกซิน ซึ่งสารนี้มักก่อให้เกิดปัญหาสุขภาพและการให้ผลผลิตของสัตว์ ในอดีตมันเส้นยังไม่เป็นที่นิยมใช้ในสูตรอาหารสัตว์ ทั้งที่ประเทศไทยส่งมันเส้นที่ผลิตได้กว่า 90 เปอร์เซ็นต์ไปขายเพื่อเป็นอาหารสัตว์ในต่างประเทศ เพราะเกษตรกรผู้เลี้ยงโคขาดความรู้ความเข้าใจในการใช้มันเส้นในสูตรอาหารอย่างถูกต้อง.นอกจากนี้ปัญหาสำคัญที่ทำให้ผู้ใช้มันเส้นในสูตรอาหารสัตว์ไม่ประสบความสำเร็จเนื่องจากผู้ใช้ส่วนใหญ่ ได้มันเส้นที่คุณภาพไม่ดี ส่งผลให้คุณภาพ ของอาหารผสมที่ใช้มันเส้นเป็นส่วนประกอบมีคุณค่าทางอาหารต่ำลง ผู้เลี้ยงสัตว์และผู้ผลิตจึงไม่นิยมใช้มันเส้นในสูตรอาหาร แม้ว่าราคามันเส้นจะถูกก็ตาม
แหล่งพลังงานในสูตรอาหารโคนิยมใช้มันเส้น เนื่องจากมันเส้น หรือมันสำปะหลังมีคาร์โบ ไฮเดรตสูงเป็นแหล่งพลังงานที่ดีของโค และมีราคาต่ำ การใช้มันสำปะหลังในการเลี้ยงสัตว์เพื่อลดต้นทุนการผลิตให้ต่ำลง อาหารโคเนื้อและโคนมใช้ได้ 35-50% ในสูตรอาหาร (ศูนย์ค้นคว้าและพัฒนาวิชาการอาหารสัตว์, 2550) เนื่องจากปริมาณความต้องการใช้มันสำปะหลังมีแนวโน้มเพิ่มขึ้นอย่างต่อเนื่องทั้งในรูปของผลิตภัณฑ์เดิม เช่น แป้ง อาหารสัตว์ และผลิตภัณฑ์ใหม่ ในรูปของเอทานอล ประกอบกับปริมาณผลผลิตสินค้าอื่นทดแทน เช่น ข้าวโพดเลี้ยงสัตว์ และอ้อยโรงงาน ซึ่งต่างก็เข้าสู่อุตสาหกรรมเอทานอลมากขึ้น ส่งผลให้เกิดความต้องการใช้มันเส้นมากขึ้นทั้งในและต่างประเทศจึงทำให้เกิดการแข่งขัน ทั้งด้านราคา และวัตถุดิบอื่นเพื่อทดแทนการผลิตแป้ง และอาหารสัตว์ ส่งผลให้เกิดความต้องการใช้มันสำปะหลังมากขึ้นทั้งในและต่างประเทศ คาดว่าราคามันสำปะหลังจะยังคงทรงตัวอยู่ในระดับสูงต่อไป (สำนักงานเศรษฐกิจการเกษตร, 2550) อีกทั้งบางช่วง การเปลี่ยนแปลงของฤดูกาลฝนตกมากไม่สามารถทำมันเส้นได้ เกษตรกรที่ปลูกมันไว้ใช้เอง หรืออยู่ใกล้แหล่งรับซื้อหัวมันสดสามารถนำหัวมันสดมาหมักเลี้ยงโค ทดแทนการใช้มันเส้นที่มีราคาสูงได้
การที่จะได้มันเส้นที่ดีต้องเก็บเกี่ยวมันสำปะหลังในฤดูแล้ง และเมื่อขุดหัวมันสำปะหลังแล้วต้องตัดหัวแต่ละหัวแยกออกจากเหง้าหรือส่วนโคนออกอย่าให้เหลือ เพราะจะทำให้ย่อยยาก จากนั้นทำความสะอาดหัวมันสำปะหลังโดยการเคาะดินที่ติดมาให้หมด ซึ่งสามารถเอาเปลือกนอกของหัวมันออกได้ จากนั้นสับหัวมันขนาดชิ้นพอเหมาะ การสับนี้สามารถสับด้วยมือหรือเครื่องจักรก็ได้ แล้วตากให้แห้งซึ่งจะต้องแห้งสนิทจึงจะสามารถนำมันสำปะหลังที่ตากแห้งแล้วนั้นเข้าเครื่องบดหรือเครื่องผสมอาหาร
คำศัพท์เกี่ยวกับมันสำปะหลัง แป้งมัน
พระอาจารย์ธรรมโชติ
พระอาจารย์ธรรมโชติ เป็นชื่อพระสงฆ์ในค่ายบางระจันในบางตำรา
พระอาจารย์ธรรมโชติ เดิมชื่อ โชติ ขณะบวชได้ฉายาทางพระว่า ธรรมโชติรังษี พื้นเพเป็นชาวเมืองสุพรรณ ในยุคสมัยกรุงศรีอยุธยาตอนปลาย บวชเรียนแล้วจำพรรษา เป็นเจ้าอาวาสอยู่ ณ วัดเขาขึ้นหรือเขานางบวช ท่านมีความรู้ด้านวิชากสิณ ด้านวิชาอาคมที่แก่กล้า ด้วยทั้งพรรษาและวิชาต่างๆที่ได้ศึกษาฝึกพร่ำร่ำเรียนมา ใครเห็นล้วนแต่เกิดศรัทธา
พระอาจารย์ธรรมโชติ ตามประวัติเดิม พำนักอาศัยอยู่ ณ วัดเขานางบวช ต่อมาชาวบ้านบางระจันได้อาราธนาไปพำนักอยู่ ณ วัดโพธิ์เก้าต้น จังหวัดสิงห์บุรี ด้วยเหตุที่พระอาจารย์ธรรมโชติมีวิทยาอาคมสูง และได้ลงวิทยาอาคมกับผ้าประเจียด ตะกรุดพิสมร แจกจ่ายให้กับนักรบค่ายบางระจัน สมเด็จฯ กรมพระยาดำรงราชานุภาพทรงพระนิพนธ์ในหนังสือไทยรบพม่าว่า พระอาจารย์ธรรมโชตินั้นได้หายสาบสูญไปหรือจะมรณภาพในเวลาเสียค่ายแก่พม่า หรือหนีรอดไปได้หาปรากฏไม่ แต่ตามความเชื่อและตำนานท้องถิ่นของชาวจังหวัดสุพรรณบุรีเล่าสืบต่อกันมาว่า เมื่อค่ายบางระจันมีทีท่าว่าจะแตก ลูกศิษย์ใกล้ชิดพระอาจารย์ธรรมโชติก็ได้นิมนต์ท่านหลบหนีออกจากค่าย
สุดท้ายลูกศิษย์จำนวนหนึ่ง (ซึ่งไม่มากนัก เพื่อไม่ให้เป็นการแลดูน่าสงสัยแก่ผู้พบเห็นทั่วไป) ได้พาท่านออกมาจากค่ายบางระจัน ชั่วครู่ก่อนค่ายจะแตก แล้วลี้ภัยข้าศึกอยู่ในป่าเขาลำนำไพรจวบจนสงครามสงบจึงกลับมาจำพรรษาอยู่ที่วัดเขานางบวช บ้างก็ว่าหลังจากออกจากค่ายบางระจันมา ท่านก็ไม่ไปหลบอยู่ที่ไหน แต่ขอกลับมาอยู่วัดเขานางบวช วัดเดิมที่ท่านเคยจำพรรษาอยู่ โดยลูกศิษย์ทำช่องลับไว้ให้ท่านหลบอยู่บริเวณวิหารของท่าน (ซึ่งปัจจุบันยังคงอยู่) ไว้ให้ท่านนั่งเจริญสมาธิกรรมฐาน บำเพ็ญกุศล บำเพ็ญเพียรโปรดแก่เหล่าสรรพสัตว์ วิญญาณวีรชน และชาวบ้านบางระจัน
ปัจจุบันรูปปั้นของพระอาจารย์ธรรมโชติที่มีไว้ให้ประชาชนสักการบูชานั้นมี 2 สถานที่ด้วยกัน คือ
มีวิหารพระอาจารย์ธรรมโชติอยู่ ณ วัดโพธิ์เก้าต้น จังหวัดสิงห์บุรี
www.watkaonangbuach.org
ดราก้อนบอล ไค
ดราก้อนบอล ไค () เป็นภาพยนตร์อนิเมะของซีรีส์ดราก้อนบอลจากผลงานของ อากิระ โทริยามะ โดยซีรีส์นี้เป็นซีรีส์ครบรอบวาระ 20 ปีจากการออกอากาศเรื่อง ดราก้อนบอล Z โดยกลับมาทำใหม่ในระบบ High Definition Television (โทรทัศน์ความละเอียดสูง) เนื้อหาจะถูกตัดต่อใหม่ ให้กระชับฉับไวขึ้น เสียงประกอบ และ ดนตรี จะแต่งขึ้นมาใหม่ทั้งหมดให้เหมาะกับยุคนี้ แต่ยังคงใช้นักพากย์เดิมและใช้นักพากย์ใหม่ด้วย
ออกอากาศในญี่ปุ่นในวันที่ 5 เมษายน 2552 ซึ่งได้ออกอากาศเพียง 97 ตอน โดยตอนที่ 98 มีเพียงรูปแบบ DVD และ Blu-Ray เท่านั้น ส่วนเนื้อเรื่องในบทจอมมารบู ซึ่งเป็นบทสุดท้ายจากซีรีส์ "ดราก้อนบอล Z" ได้กลับมาออกอากาศใหม่อีกครั้งในตอนที่ 99-159 ออกอากาศเมื่อวันที่ 6 เมษายน 2557
ในประเทศไทย ออกอากาศทางฟรีทีวี ทางโมเดิร์นไนน์ทีวี ทุกวันพฤหัสบดีและศุกร์ เวลา 16:30-17:00น. ตั้งแต่วันที่ 2 กุมภาพันธ์ พ.ศ. 2555 ถึงปี พ.ศ. 2556 โดยออกอากาศทั้งสิ้น 98 ตอน
ออกอากาศซ้ำอีกครั้งทางช่อง 9 เอ็มคอตเอชดี ทั้งหมด 54 ตอน
ซึ่งในการออกอากาศครั้งนี้สามารถรับชมได้ในระบบโทรทัศน์ความละเอียดสูงอีกด้วย นอกจากนี้ยังเคยออกอากาศทางการ์ตูนเน็ตเวิร์ค ประเทศไทย ทางช่อง Cartoon Network Thailand และ Toonami Asia (ทดลองออกอากาศรูปแบบพากย์ไทย) ลิขสิทธิ์ในการจัดจำหน่ายรูปแบบ DVD ในตอนที่ 1-98 เป็นของ บริษัทไรท์บียอนด์
ดราก้อนบอล ไค เป็นการนำภาพอนิเมะ ดราก้อนบอล Z มาทำในรูปแบบรีมาสเตอร์ใหม่อีกครั้ง และนอกจากนี้เนื้อหาที่ดำเนินเรื่องจะถูกตัดต่อใหม่ให้กระชับฉับไวขึ้น ในส่วนเสียงที่พากย์ตัวละครในเรื่องได้กลับมาพากย์เสียงใหม่โดยมีนักพากย์เดิมและนักพากย์คนใหม่ที่มาพากย์ในเรื่องนี้อีกด้วย
ในช่วงออกอากาศครั้งแรกได้ดำเนินเนื้อเรื่องตั้งแต่บทชาวไซย่าถึงบทเซล มีกำหนดจำนวนตอนที่ฉายทั้งหมด 98 ตอนทว่ากลับออกอากาศไม่จบเนื่องจากมีเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ทำให้ออกอากาศเพียง 97 ตอน แต่อย่างไรก็ตามตอนที่ 98 ได้ปรากฏเพียงดีวีดีและบลูเรย์เท่านั้น
หลังจากช่วงบทเซลสิ้นสุดลง อะนิเมเรื่องโทริโกะได้ออกอากาศแทนจากเวลาที่ออกอากาศในช่วงเวลา 3 ปี และได้กลับมาอีกครั้งในบทจอมมารบู ออกอากาศเมื่อช่วงเดือนกุมภาพันธ์ปี 2014 ซึ่งต่างประเทศได้ออกอากาศก่อน ส่วนที่ญี่ปุ่นได้ออกอากาศในเดือนเมษายนปีเดียวกัน
หมายเหตุ: ข้อความที่แสดงตัวหนา หมายถึงนักพากย์ที่รับบทพากย์ต่อจากนักพากย์คนเก่าที่บางคนไม่ได้รับบทพากย์เดิมหรือนักพากย์บทเดิมเสียชีวิต
เวอร์ชันภาษาไทย (การ์ตูนเน็ตเวิร์ค): "ปีกแห่งดวงใจ"
ร้องโดย เลโอ อิเอริ
ร้องโดย Czecho No Republic
ร้องโดย คิวโซ เนโกะคามิ
ร้องโดย Gacharic Spin
ร้องโดย ซากิ โอชิทานิ
ร้องโดย เบจิต้า (เรียว โฮริคาวะ)
ร้องโดย ทรังคส์ (ทาเคชิ คุซาโอะ)
ร้องโดย Demon Kakka
พะอง
พะอง คือไม้ไผ่ลำยาวที่มีตาของไผ่ยาวประมาณ 3-5 นิ้ว เป็นลำไม้ไผ่สำหรับพาดขึ้นต้นตาลต่างบันได สำหรับเหยียบไต่เป็นบันไดขึ้นสู่ยอดต้นตาล ต้นตาลที่สูงมากต้องใช้พะองหลายลำ พะองที่สูงมากจะใช้ไม้ไผ่ประมาณสี่ลำ พะอง ๆ หนึ่งยาวประมาณสิบศอกถึงสามวา หรือประมาณ 6 เมตร
จูดี เดนช์
เดม (คุณหญิง) จูดิธ โอลิเวีย เดนช์ (,
DBE,
ชิคาโก (ภาพยนตร์)
ชิคาโก () เป็นภาพยนตร์เพลงดัดแปลงจาก ละครเพลงเสียดสีสังคมชื่อเดียวกัน กำกับและออกแบบท่าเต้นโดย ร็อบ มาร์แชลล์ และบทภาพยนตร์โดย บิลล์ คอนดอน ออกฉายครั้งแรกในวันที่27 ธันวาคม ค.ศ. 2002 แบบจำกัดโรงภาพยนตร์ หลังจากได้รับรางวัลออสการ์จึงนำกลับมาฉายทั่วโลกจนประสบความสำเร็จทางรายได้อย่างมาก เนื้อหากล่าวถึงเรื่องอื้อฉาวในยุครุ่งเรืองของเพลงแจ๊สในชิคาโกและเหล่าคนดังที่ทยอยกันแจ้งเกิดกันอย่างรวดเร็วแต่ในขณะเดียวกันก็เสื่อมความนิยมเร็วด้วยเช่นกัน
ร็อกซี่ ฮาร์ท(เรเน่ เซลเวเกอร์)ฆ่าชู้รักของเธอตาย และถูกตำรวจจับเข้าคุกในคืนเดียวกัน อีกทั้งเธอยังรับรู้ว่าเธอจะต้องถูกประหารชีวิตโดยการแขวนคอทำให้เธอเศร้าใจ ในคุกเธอได้พบกับเวลม่า เคลลี่(แคเธอรีน ซีตา-โจนส์)นักเต้นคนดังของชิคาโกที่ถูกจับในข้อหาฆาตกรรม ในเวลาต่อมาร็อกซี่ได้ติดต่อกับบิลลี่ ฟรินท์(ริชาร์ด เกียร์)ทนายความมากฝีมือที่ไม่เคยแพ้คดีความ เป็นผู้ทำคดีให้เธอพ้นผิด ในขณะเดียวกันร็อกซี่กลายเป็นคนมีชื่อเสียงทั้งๆที่ยังติดคุกและเริ่มหลงตัวเอง จนกระทั่งชื่อเสียงของร็อกซี่บดบังรุ่นพี่อย่างเวลม่าที่รู้สึกอิจฉาร็อกซี่และต้องการให้ตัวเธอกลับมาโด่งดังอีกครั้ง ในชิคาโกที่ไม่เคยมีอะไรยั่งยืน
ภาพยนตร์ประสบความสำเร็จทั้งรายได้และคำวิจารณ์ รวมทั้งรางวัลออสการ์ 6 สาขาในปี 2003 ได้แก่ สาขาภาพยนตร์ยอดเยี่ยม, นักแสดงสมทบหญิงยอดเยี่ยม, ออกแบบเครื่องแต่งกายยอดเยี่ยม, ลำดับภาพยอดเยี่ยม, บันทึกเสียงยอดเยี่ยม และ กำกับศิลป์ยอดเยี่ยม
แฟนไซต์
แฟนไซต์ () หรือแฟนเพจ () คือเว็บไซต์ที่สร้างขึ้นและดูแลโดยแฟน ๆ ผู้ชื่นชอบที่สนใจในคนดัง สิ่งของ หรือปรากฏการณ์ทางสังคม ซึ่งอาจหมายถึง หนังสือ รายการโทรทัศน์ ภาพยนตร์ การ์ตูน วงดนตรี ทีมกีฬา เกม หรืออะไรในทำนองนี้
แฟนไซต์อาจมีข้อมูลเนื้อหาละเอียด (เช่น รายชื่อตอน, ประวัติ, เรื่องย่อ), ภาพถ่ายที่มาจากหลาย ๆ แหล่ง, ข่าวล่าสุด, สื่อสำหรับดาวน์โหลด, ลิงก์ไปที่อื่น, แฟนไซต์โดยมากมักเปิดโอกาสให้มีการพูดคุยผ่านเว็บบอร์ด โดยจัดหัวข้อเกี่ยวกับข่าวล่าสุดของสิ่งที่สนใจ และมีหลายเว็บไซต์ที่มีรูปแบบเครื่องมือส่งเสริมบริการเครือข่ายสังคม มีคนดังหลายคนสร้างเว็บไซต์ของตัวเอง เพื่อที่จะควบคุมเนื้อหาและในบางครั้งเพื่อแสดงความเห็น มีการว่าจ้างเว็บมาสเตอร์ส่วนตัวและมีลิขสิทธิ์ของตัวเอง
จากการศึกษา พบว่าแฟนไซต์อย่างไม่เป็นทางการนี้มักจะมี "การขายแบบยัดเยียด" เข้าสู่กลุ่มแฟน ๆ ผ่านทางโฆษณา
ศัลยกรรมช่องปากและใบหน้าขากรรไกร
ศัลยกรรมช่องปากและใบหน้าขากรรไกร หรือ ศัลยกรรมช่องปากและแม็กซิลโลเฟเชียล () เป็นศัลยศาสตร์ที่เกี่ยวกับการแก้ไขอาการ โรค การบาดเจ็บ หรือความผิดปกติที่เกี่ยวกับศีรษะ คอ ใบหน้า ขากรรไกร และเนื้อเยื่อบริเวณช่องปาก และบริเวณใบหน้าและขากรรไกร โดยสากลจัดวิชานี้เป็นศัลยกรรมเฉพาะทาง
รอย ออร์บิสัน
รอย เคลตัน ออร์บิสัน () (23 เมษายน ค.ศ. 1936 – 6 ธันวาคม ค.ศ. 1988) หรือเจ้าของฉายา "เดอะบิ๊กโอ" (The Big O) เป็นนักร้อง-นักแต่งเพลงชาวอเมริกัน เป็นที่รู้จักในฐานะเสียงสูงนุ่มแบบแบร์ริโทน ผู้มีเสียงอันทรงพลังและมีองค์ประกอบของเสียงซับซ้อน ในช่วงระหว่างปี 1960 จนถึง 1964 มีเพลงถึง 22 เพลงได้ติดท็อปบิลบอร์ด 40 ที่เป็นที่รู้จักกันดีอย่างเช่นเพลง "Only the Lonely," "In Dreams," "Oh, Pretty Woman," "Crying," "Running Scared," และ "You Got It"
การมีเสียงอันทรงพลัง เร่าร้อน และซับซ้อนในการประพันธ์ของออร์บิสัน จึงมักได้รับคำสรรเสริญจากนักวิจารณ์ว่าดนตรีเขาเหมือน "การร้องโอเปรา" จึงให้ฉายาเขาว่า "เดอะคารูโซออฟร็อก" (the Caruso of Rock). นักวิชาการด้านดนตรีได้ให้ข้อเสนอแนะเกี่ยวกับเสียงร้องของเขาว่า ออร์บิสันมีช่วงระดับเสียงตั้งแต่ 3 หรือ 4 ไปจนแตะถึงระดับ 8 ในขณะที่นักดนตรีชายที่เล่นเพลงในแนวร็อกแอนด์โรล ในช่วงปี 1950 และ 1960 ซึ่งมักจะถ่ายทอดออกมาในรูปแบบของความเข้มแข็งเป็นหลัก แต่เพลงของออร์บิสันกลับถ่ายทอดมาด้วยความเบา คล้ายเสียงของคนสิ้นหวัง เขายังเป็นที่จดจำในฐานะการแสดงสดที่ยืนนิ่งดูโดดเดี่ยว และสวมชุดและแว่นกันแดดดำเสมอ ทำให้บรรยากาศภาพลักษณ์เขาดูลึกลับ
ออร์บิสันเกิดและเติบโตที่เท็กซัส เริ่มร้องเพลงในแนวร็อกอะบิลลีและคันทรีในสมัยเรียนมัธยม เขาได้เซนต์สัญญากับค่ายซันเรคเคิร์ดส์ (Sun Records) ในปี 1965 ซึ่งเป็นค่ายดนตรีที่มีชื่อเสียงในสมัยนั้น แต่เขาประสบความสำเร็จกับค่ายโมนิวเมนต์เรคเคิร์ดส์ ในช่วงต้นยุค 60 ชื่อเสียงของเขาได้หายไปในช่วงยุค 70 แต่ก็กลับมาโด่งดังอีกครั้งจากการเป็นเพลงประกอบภาพยนตร์ "บลูเวลเวตต์" Blue Velvet (1986) อย่าง "In Dreams" ซึ่งบันทึกเสียงไว้ตั้งแต่ปี 1963 ในปี 1988 เขาได้เป็นสมาชิกของวงรวมศิลปิน "วิลเบรีส์" (Wilburys) ประกอบด้วย จอร์จ แฮร์ริสัน บ็อบ ดิลลัน ทอม เพตตี และเจฟฟ์ ลินน์ ในปี 1988 ขณะออกอัลบั้ม "มิสเตอร์รีเกิร์ล" (Mystery Girl) ได้เพียงเดือนเดียว ออร์บิสันก็ได้เสียชีวิตลงด้วยโรคหัวใจ รวมอายุได้ 52 ปี ในช่วงที่เขากำลังโด่งดังอย่างขีดสุด ซึ่งอัลบั้มนี้สามารถไต่บิลบอร์ด 200 ได้อันดับ 5 และชาร์ทอังกฤษได้ถึงอันดับ 2
ออร์บิสันได้รับการเชิดชูสู่ "ร็อกและโรลฮอลออฟเฟม" ในปี 1987 ในหัวข้อ "แนชวิลล์ซองไรเทอร์ฮอลออฟเฟม" ในปีเดียวกัน และ "ซองไรเทอร์สฮอลออเฟม" ในปี 1989 นิยสารโรลลิงสโตน จัดอันดับให้เขาอยู่ในอันดับ 37 ในหัวข้อ "ศิลปินที่ยิ่งใหญ่ที่สุดตลอดกาล" และอันดับ 13 ในหัวข้อ "100 นักร้องที่ยิ่งใหญ่ที่สุดตลอดกาล" ในปี 2002 บิลบอร์ดได้ใส่ชื่อออร์บิสันในอันดับที่ 74 ในหัวข้อ "600 ศิลปินที่ได้รับการจดบันทึก" ในปี 2014 ออร์บิสันได้รับเลือกให้เข้าสู่ "อเมริกันป๊อปมิวสิกฮอลออฟเฟม"
แกรมมี
หอเกียรติยศร็อกแอนด์โรล
หอเกียรติยศร็อกแอนด์โรลและพิพิธภัณฑ์ () เป็นพิพิธภัณฑ์ที่ตั้งอยู่บนชายหาดของทะเลสาบอีรี ในตัวเมืองคลีฟแลนด์ รัฐโอไฮโอ ประเทศสหรัฐอเมริกา เป็นพิพิธภัณฑ์สำหรับดนตรี วงการเพลง ประวัติศาสตร์วงการแผ่นเสียง ที่มีบันทึกเรื่องราวของศิลปินที่เป็นที่รู้จักที่สุด โปรดิวเซอร์ และบุคคลที่เกี่ยวข้องกับอุตสาหกรรมดนตรี โดยมากมักแสดงเนื้อหาเกี่ยวกับร็อกแอนด์โรล พิพิธภัณฑ์เป็นส่วนหนึ่งของการพัฒนาในพื้นที่ North Coast Harbor
คลินต์ อีสต์วุด
คลินตัน "คลินต์" อีสต์วุด จูเนียร์ () เกิดเมื่อวันที่ 31 พฤษภาคม ค.ศ. 1930 เป็นนักแสดง ผู้สร้างหนัง โปรดิวเซอร์ และนักประพันธ์เพลงชาวอเมริกัน เป็นที่รู้จักจากบทบาทตัวเอกปฏิลักษณ์หรือคนต่อต้านสังคมในภาพยนตร์โลดโผน เขามีผลงานส่วนใหญ่ในทศวรรษ 1960, 1970 และ 1980 ผลงานการแสดงของเขาในหนังคาวบอยตะวันตก ทำให้เขาเป็นที่รู้จักในฐานะสัญลักษณ์ของความเป็นชาย
เขาได้รับรางวัลออสการ์มาแล้ว 5 ครั้ง, รางวัลลูกโลกทองคำ 5 ครั้ง, 1 รางวัลแซกอวอร์ด และ 5 รางวัลพีเพิลชอยส์ รวมถึงรางวัลดาราภาพยนตร์ที่เป็นที่ชื่นชอบที่สุดตลอดกาล สำหรับผลงานในภาพยนตร์เรื่อง "Unforgiven" (1992) และ "Million Dollar Baby" (2004) ทำให้อีสต์วุดได้รับรางวัลออสการ์ในสาขาผู้กำกับยอดเยี่ยม ผู้สร้างในภาพยนตร์ยอดเยี่ยม และยังได้รับการเสนอชื่อเข้าชิงในสาขานักแสดงยอดเยี่ยมอีกด้วย
ภาพยนตร์ที่เขามีส่วนร่วม อย่างเช่นเรื่อง "Play Misty for Me" (1971), "The Outlaw Josey Wales" (1976), "Escape from Alcatraz" (1979), "In the Line of Fire" (1993) และ"Gran Torino" (2008) ประสบความสำเร็จทั้งในแง่คำวิจารณ์และรายได้
อีสต์วุดกำกับภาพยนตร์ภาพยนตร์ประสบความสำเร็จในผลงานที่เขาไม่ได้ร่วมแสดง อย่าง "Mystic River" (2003) เขาเป็นคนเดียวที่แสดงในภาพยนตร์เงินล้านในห้าทศวรรษติดต่อกัน ทำให้เขาเป็นดาราหนังที่มีผลงานยืนยาวที่สุด
พีเอ็ม 5544
พีเอ็ม 5544 คือภาพทดสอบซึ่งเป็นรูปวงกลม ข้างในจะมีแถบสีทั้งหมด 6 สี ตรงกลางจะมีเส้นตัดกันอยู่ทั้งหมด 12 เส้น ส่วนตรงกลางจะมีเส้นบาร์โค้ดทั้งหมด 50 เส้น ส่วนล่างจะมีแถบสีขาวดำทั้งหมด 6 ระดับ ส่วนล่างจะเป็นแถบสีเหลืองทั้ง 2 ข้าง และมีสีแดงอยู่ตรงกลาง ส่วนข้างนอกจะมีตารางทั้งหมด
ภาพทดสอบนี้พัฒนาโดยบริษัทฟิลิปส์ สำหรับโทรทัศน์สีระบบ PAL ในระหว่างปี พ.ศ. 2509 - พ.ศ. 2513 และยังคงนิยมใช้งานมาจนถึงปัจจุบัน
ประเทศทุกประเทศในนี้เคยใช้ พีเอ็ม 5544 บางประเทศเลิกใช้ไปแล้ว บางประเทศยังใช้อยู่ บางประเทศในนี้ใช้แค่ช่องเดียว
เอลสวิธ
สมเด็จพระราชินีเอลสวิธแห่งกินิ (; ) หรือ เอลวิธา () ประสูติเมื่อปี ค.ศ. 852 เป็นพระราชธิดาในเอลเธรด และแอลดรอแมนแห่งกินิ ทรงอภิเษกสมรสในปี ค.ศ. 868 ขณะมีพระชนมายุเพียง 16 ปี มีพระราชโอรส ธิดาหลายพระองค์หนึ่งในนั้นคือเจ้าชายเอ็ดเวิร์ดซึ่งต่อมาคือสมเด็จพระเจ้าเอ็ดเวิร์ดผู้อาวุโส หลังจากการสวรรคตของพระราชสวามี ทรงบวชเป็นชีอย่างที่หญิงม่ายควรกระทำในช่วงยุโรปโบราณ ขณะมีชนมายุ 47 ปี
พระองค์สิ้นพระชนม์ขณะมีพระชนมายุได้53 ปี เมื่อวันที่ 5 ธันวาคมค.ศ. 905 และฝังในเซนต์แมรี แอบเบย์,วินเชสเตอร์
หอคอย
หอคอย () เป็นอาคารสูงที่สร้างขึ้นโดยมนุษย์สำหรับคอยระวังเหตุและสังเกตการณ์ หอคอยมักสร้างขึ้นในลักษณะทางสูงและสามารถยืนอยู่ด้วยโครงสร้างของตัวเอง
มนุษย์ได้สร้างหอคอยมาตั้งแต่ยุคก่อนประวัติศาสตร์ หอคอยเก่าแก่ที่สุดแห่งหนึ่งสร้างในลักษณะเป็นหอคอยหินวงกลมในกำแพงของ Neolithic Jericho (8000 BC) หอคอยในยุคแรก ๆ ที่ยังคงหลงเหลืออยู่อย่างเช่น ทางตอนเหนือของสก็อตแลนด์ ที่เป็นหอคอยรูปทรงกรวย ซึ่งก็เป็นตัวอย่างให้กับวัฒนธรรมฟีนิเชียนและโรมันในเวลาต่อมา ที่ใช้หอคอยในรูปแบบป้อมปราการและที่เฝ้ายาม อีกตัวอย่างคือ หอคอยสังเกตการณ์ที่พบใน Mogador ในต้นศตวรรษแรก ที่ได้รับอิทธิพลมาจากฟีนิเชียนและคาร์เทจ ส่วนโรมันใช้รูปแบบหอคอยแปดเหลี่ยม และจากองค์ประกอบของพระราชวัง Diocletian ในโครเอเชีย ที่มีอายุราว คริสต์ศักราช 300 ขณะที่กำแพงเซอร์เวียน (ศตวรรษที่ 4 ก่อนคริสตกาล) และกำแพง Aurelian (ในศตวรรษที่ 3) ที่เป็นหอคอยสี่เหลี่ยม ส่วนในจีนหอคอยเป็นส่วนหนึ่งของกำแพงเมืองจีน ในสมัยราชวงศ์ฉิน
ส่วนหอคอยที่สร้างไม่เสร็จ คือหอคอย Hassan ในโมร็อกโก และยังคงยืนหยัดมาจนถึงปัจจุบัน อีกหอคอยที่เป็นที่รู้จักคือหอเอนเมืองปีซ่า ในเมืองปีซ่า ประเทศอิตาลี ก่อสร้างระหว่างปี ค.ศ. 1173 ถึง 1372 และหอคอยในทิเบต Himalayan Towers คาดว่าก่อสร้างราวศตวรรษที่ 14 ถึง 15
อันดับหอคอยที่สูงที่สุดในโลก มีดังนี้ (ข้อมูลล่าสุด พ.ศ. 2556)
เทศบาลเมืองบางบัวทอง
เทศบาลเมืองบางบัวทอง หรือ เมืองบางบัวทอง เป็นหน่วยการปกครองส่วนท้องถิ่นระดับเทศบาลเมือง ในอำเภอบางบัวทอง จังหวัดนนทบุรี จัดตั้งขึ้นเมื่อปี พ.ศ. 2480
เทศบาลเมืองบางบัวทองจัดตั้งขึ้นเมื่อวันที่ 14 มีนาคม พ.ศ. 2480 ตามพระราชกฤษฎีกาจัดตั้งเทศบาลเมืองบางบัวทอง จังหวัดนนทบุรี พ.ศ. 2480 กำหนดท้องที่บางส่วนของตำบลบางบัวทอง และตำบลโสนลอย อำเภอบางบัวทอง จังหวัดนนทบุรี ให้มีฐานะเป็นเทศบาล มีอาณาเขต 1 ตารางกิโลเมตร โดยมีขุนพิทักษ์ปทุมมาศ ซึ่งเดิมเป็นกำนันตำบลบางบัวทอง เป็นนายกเทศมนตรีคนแรก และนายเลี้ยง ทองไฮ้ กับ หม่อมหลวงแจ่ม อิศรางกูร ณ อยุธยา เป็นเทศมนตรีคณะแรก ต่อมาในวันที่ 26 มิถุนายน พ.ศ. 2538 มีการตราพระราชกฤษฎีกาเปลี่ยนแปลงเขตเทศบาลเมืองบางบัวทอง จังหวัดนนทบุรี พ.ศ. 2538 โดยขยายเขตเทศบาลเมืองบางบัวทองจาก 1 ตารางกิโลเมตร เป็น 13.5 ตารางกิโลเมตร
นอกจากนี้ ยังมีกฎหมายระดับชาติอันเกี่ยวแก่เทศบาลเมืองบางบัวทองอีกสองฉบับคือ พระราชกฤษฎีกาให้ใช้พระราชบัญญัติควบคุมการก่อสร้างอาคาร พ.ศ. 2479 ในเขตเทศบาลเมืองบางบัวทอง จังหวัดนนทบุรี พ.ศ. 2503 เนื่องจากมีการขยายตัวทั้งการก่อสร้างอาคารและการผังเมืองอย่างมากและอย่างรวดเร็วในท้องที่เทศบาลเมืองบางบัวทอง จึงกำหนดให้บังคับใช้พระราชบัญญัติควบคุมการก่อสร้างอาคาร พ.ศ. 2479 ในเขตเทศบาลเมืองบางบัวทอง เพื่อประโยชน์ในความมั่นคงแข็งแรง การอนามัย การสุขาภิบาล การป้องกันอัคคีภัย และการผังเมือง ให้เป็นระเบียบเรียบร้อยต่อไป และพระราชบัญญัติโอนกิจการบริหารบางส่วนของเทศบาลเมืองบางบัวทอง จังหวัดนนทบุรี ไปเป็นของสำนักงานปลัดกระทรวงสาธารณสุข พ.ศ. 2526 เนื่องจากเทศบาลเมืองบางบัวทองยื่นคำขอให้กระทรวงสาธารณสุขรับโอนสถานีอนามัยชั้น 1 ไปดำเนินการต่อ เนื่องจากเทศบาลเมืองบางบัวทองไม่สามารถดำเนินการให้บริการ รักษาพยาบาลแก่ประชาชน ให้เจริญก้าวหน้าต่อไปได้อีก
เทศบาลเมืองบางบัวทองมีระยะทางห่างจากตัวจังหวัดนนทบุรีประมาณ 15 กิโลเมตร และห่างจากกรุงเทพมหานครตามถนนบางกรวย-ไทรน้อย ประมาณ 22 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
เทศบาลเมืองบางบัวทองครอบคลุมพื้นที่ตำบลโสนลอยทั้งตำบล ตำบลบางบัวทอง (เฉพาะหมู่ที่ 2 และบางส่วนของหมู่ที่ 1, 3) ตำบลบางรักใหญ่ (เฉพาะบางส่วนของหมู่ที่ 1, 2, 6, 7) ตำบลพิมลราช (เฉพาะบางส่วนของหมู่ที่ 1-3) และตำบลบางรักพัฒนา (เฉพาะหมู่ที่ 1 และบางส่วนของหมู่ที่ 3, 5, 6)
เมืองบางบัวทองมีประชากรในปี พ.ศ. 2560 จำนวน 50,744 คน อาชีพหลักของประชากรในถิ่นนี้คือ ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องที่เทศบาลเมืองบางบัวทอง และบางส่วนเดินทางไปทำงานในกรุงเทพมหานคร
เซียร์เกย์ ไอเซนสไตน์
เซียร์เกย์ มีไคโลวิช ไอเซนสไตน์ (; ) (26 มกราคม ค.ศ. 1898 - 11 กุมภาพันธ์ ค.ศ. 1948) เป็นผู้กำกับนักปฏิวัติวงการภาพยนตร์ชาวโซเวียต เป็นนักทฤษฎีภาพยนตร์ ผลงานภาพยนตร์เงียบของเขาอย่างเช่น "Strike", "โบรเนโนเซตส์โปติออมกิน" และ "ออคเตียบร์" และผลงานมหากาพย์อิงประวัติศาสตร์อย่าง "อะเลคซันดร์ เนฟสกี" และ "Ivan the Terrible" ผลงานของเขาเป็นอิทธิพลให้แก่วงการผู้สร้างภาพยนตร์ยุคแรก นิตยสาร Sight and Sound ได้ให้ภาพยนตร์ "โบรเนโนเซตส์โปติออมกิน" ของเขาติดอันดับที่ 11 ของภาพยนตร์ที่ยิ่งใหญ่ที่สุดตลอดกาล
หม่อมเจ้าจันทร์จิรายุวัฒน์ รัชนี
หม่อมเจ้าจันทร์จิรายุวัฒน์ รัชนี (21 กรกฎาคม พ.ศ. 2453 – 29 พฤศจิกายน พ.ศ. 2534) หรือนามปากกา พ. ณ ประมวญมารค เป็นกวี, อดีตข้าราชการกระทรวงการคลัง และอดีตอาจารย์พิเศษคณะโบราณคดี มหาวิทยาลัยศิลปากร เป็นพระโอรสในพระราชวรวงศ์เธอ กรมหมื่นพิทยาลงกรณ์
หม่อมเจ้าจันทร์จิรายุวัฒน์เป็นโอรสลำดับที่สามในพระราชวรวงศ์เธอ กรมหมื่นพิทยาลงกรณ์ กับหม่อมพัฒน์ บุตรีเจ้าพระยาภาสกรวงศ์ และท่านผู้หญิงเปลี่ยน มีบุตรชายคนโตคือหม่อมราชวงศ์แซมแจ่มจรัส รัชนี
หม่อมเจ้าจันทร์จิรายุวัฒน์ทรงจบการศึกษาด้านเศรษฐศาสตร์จากมหาวิทยาลัยเคมบริดจ์ ทรงรับราชการกระทรวงการคลัง และทรงมีความรอบรู้ทั้งด้านประวัติศาสตร์และโบราณคดี ทรงเป็นอาจารย์พิเศษประจำคณะโบราณคดี มหาวิทยาลัยศิลปากร
หม่อมเจ้าจันทร์จิรายุวัฒน์มีความสามารถในด้านกวี ใช้นามปากกาว่า "พ. ณ. ประมวญมารค" ทรงได้รับการยกย่องเปรียบเทียบกับกวีร่วมสมัยคืออังคาร กัลยาณพงศ์ โดยเรียกหม่อมเจ้าจันทร์จิรายุวัฒน์ว่า "ท่านจันทร์" และเรียกอังคาร กัลยาณพงศ์ ล้อว่า "ท่านอังคาร" เพื่อให้คล้องจองกัน
ทรงสนิทสนมคุ้นเคยกับกลุ่มศิลปินและนักเขียน เช่น เฟื้อ หริพิทักษ์, รงค์ วงษ์สวรรค์, สุวรรณี สุคนธา, หม่อมราชวงศ์ถนัดศรี สวัสดิวัตน์, ประหยัด พงษ์ดำ, สาโรจน์ จารักษ์ โดยมักพบปะสังสรรค์กันที่ร้านอาหารมิ่งหลี ใกล้มหาวิทยาลัยศิลปากร ครั้งหนึ่งเคยมีผู้บันทึกว่า ทรงเล่นโคลงสดกับอังคาร กัลยาณพงศ์ ความว่า
ท่านจันทร์สิ้นชีพิตักษัยเมื่อวันที่ 29 พฤศจิกายน พ.ศ. 2534 ที่จังหวัดเชียงใหม่ พระราชทานเพลิงศพ ณ วัดเทพศิรินทราวาส เมื่อวันพฤหัสบดีที่ 30 เมษายน พ.ศ. 2535
ชลทิตย์ จันทคาม
ชลทิตย์ จันทคาม นักฟุตบอลตำแหน่งกองหลังทีมชาติไทยของสโมสรชลบุรี เอฟซี
ชลทิตย์ จันทคาม เกิดเมื่อวันที่ 2 มิถุนายน พ.ศ. 2528 ที่อำเภอนาเชือก จังหวัดมหาสารคาม โดยครอบครัวมีอาชีพทำสวน เรียนชั้นประถมศึกษาที่โรงเรียนบ้านสำโรง ก่อนจะมาศึกษาต่อในชั้น ม.ต้น ที่โรงเรียนแสนสุข และย้ายมาเรียน ม.ปลาย ที่โรงเรียนจุฬาภรณราชวิทยาลัย บุรีรัมย์ และเรียนปริญญาตรีที่คณะบริหารธุรกิจ มหาวิทยาลัยกรุงเทพธนบุรี
ปัจจุบันชลทิตย์ แต่งงานกับเจนจิรา จันทคามและมีบุตรชาย 1 คน
ชลทิตย์ จันทคาม เริ่มเล่นฟุตบอลในตำแหน่งกองหน้าตั้งแต่ชั้นประถม และได้เข้ามาอยู่ในทีมชลบุรี เอฟซีชุดที่ได้แชมป์โปรลีกโดยเล่นกองหน้าคู่กับพิภพ อ่อนโม้ ต่อมาภายหลังวิทยา เลาหกุลกุนซือของทีมในเวลานั้นได้ปรับเปลี่ยนให้เขามาเล่นตำแหน่งกองหลังในช่วงครึ่งฤดูกาลหลังของไทยแลนด์พรีเมียร์ลีก 2549 และทำผลงานได้อย่างดีจนมีชื่อติดทีมชาติชุดซีเกมส์ 2007 ที่นครราชสีมา และสามารถพาทีมชาติไทยคว้าเหรียญทองมาครองได้ในที่สุด
ชลทิตย์ ติดทีมชาติชุดใหญ่ภายใต้การคุมทีมของปีเตอร์ รีด และคว้าแชมป์ทีแอนด์ที คัพได้ที่เวียดนามและได้รองแชมป์เอเอฟเอฟ ซูซูกิ คัพ 2008
ชลบุรี
ทีมชาติไทย
ของขวัญ
ของขวัญ () เป็นสิ่งของที่ให้กันในเวลาอื่นเป็นการถนอมขวัญหรือเพื่ออัธยาศัยไมตรี โดยมิใช่เป็นการซื้อขายกัน ของขวัญเป็นการให้โดยสมัครใจที่ไม่ต้องการสิ่งใดตอบแทน ถึงแม้ว่าจะมีการคาดหวังด้านสังคมเกี่ยวกับการตอบแทนกัน หรือสิ่งกลับมาจะเป็นเกียรติยศ ชื่อเสียง หรือพลังอำนาจ แต่ของขวัญก็ยังหมายถึงให้โดยไม่มีสิ่งตอบแทน
โรงเรียนกาสรกสิวิทย์
โรงเรียนกาสรกสิวิทย์ เป็นโครงการพระราชดำริในมูลนิธิชัยพัฒนา ตั้งอยู่ที่ตำบลศาลาลำดวน อำเภอเมืองสระแก้ว จังหวัดสระแก้ว เมื่อวันจันทร์ที่ 28 มกราคม 2551 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงประกอบพิธีวางศิลาฤกษ์ และได้พระราชทานชื่อว่า "โรงเรียนกาสรกสิวิทย์" โดยให้เป็นศูนย์การอบรมกระบือในการทำนา ทำการเกษตร และกิจกรรมต่างๆ และให้ความรู้แก่เกษตรกรที่สนใจจะใช้ประโยชน์จากกระบือในการประกอบอาชีพ รวมทั้งจัดทำแปลงสาธิตทางการเกษตรรูปแบบต่างๆ
รางวัลออสการ์ สาขานักแสดงสมทบหญิงยอดเยี่ยม
รางวัลออสการ์ สาขานักแสดงสมทบหญิงยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์เพื่อมอบให้กับนักแสดงหญิงผู้มีการแสดงที่โดดเด่นในการทำงานกับอุตสาหกรรมภาพยนตร์ เหล่านักแสดงหญิงจะได้รับการเสนอชื่อเข้าชิงในสาขารางวัลนี้โดยสมาชิกออสการ์ผู้ซึ่งเป็นนักแสดงด้วยกันเอง และผู้ที่ได้รับรางวัลจะถูกเลือกโดยสมาชิกทุกคน
ตลอด ปีที่ผ่านมา สถาบันศิลปะและวิชาการทางภาพยนตร์ได้มอบรางวัลออสการ์ สาขานักแสดงสมทบหญิงยอดเยี่ยม ให้แก่นักแสดงหญิงทั้งหมด 78 คน ซึ่งทุกคนได้รับรูปปั้นรางวัลออสการ์รูปแบบเดียวกัน นักแสดงหญิงคนแรกที่ได้รับรางวัลนี้คือ เกล ซันเดอร์การ์ด ในงานประกาศผลรางวัลออสการ์ ครั้งที่ 9 (ปีค.ศ. 1936) จากภาพยนตร์เรื่อง "Anthony Adverse" ส่วนนักแสดงหญิงที่ได้รับรางวัลนี้คนล่าสุดคือ อลิเซีย วิกันเดอร์ ในงานประกาศผลรางวัลออสการ์ ครั้งที่ 88 ประจำปีค.ศ. 2016 จากภาพยนตร์เรื่อง "The Danish Girl"
ปัจจุบัน รางวัลออสการ์ สาขานักแสดงนำชายยอดเยี่ยม รางวัลออสการ์ สาขานักแสดงนำหญิงยอดเยี่ยม รางวัลออสการ์ สาขานักแสดงสมทบชายยอดเยี่ยม และรางวัลออสการ์ สาขานักแสดงสมทบหญิงยอดเยี่ยม ต่างก็จัดอยู่ในรางวัลออสการ์ที่มอบสำหรับการแสดง
ปีที่ปรากฏจะเป็นปีที่ภาพยนตร์เรื่องนั้นออกฉาย ไม่ใช่ปีที่จัดงานประกาศผลรางวัลออสการ์ นักแสดงที่ได้รับรางวัลจะแสดงในรูปแบบตัวหนาและตามด้วยนักแสดงที่ได้รับการเสนอชื่อเข้าชิง